16 январ 2021, Тошкент вақти: 20:51\nНиҳоят, Хитой расмийлари мамлакатдаги ғаройиб касаллик билан боғлиқ вазият назорат остида эмаслигини тан олдилар. Маълум бўлишича, ўтган хафта охирига келиб пойтахт Пекинда "Ўткир респиратор синдроми" билан боғлиқ яна 109та янги холат қайд этилган. Бу эса, бир кун олдинги рақамлардан кескин фарқ қилади. Шундай қилиб, Пекинда хавфли вирусга чалинганлар сони 448 кишига етди. 13 кишининг ўлими эса шу пайтгача жамоатчиликдан сир тутиб келинди.\nХитойда эълон қилинган янги маълумотлар, "Ўткир респиратор синдроми" билан боғлиқ мамлакатдаги вазият эпидемик бўҳрон даражасига етганини кўрсатмоқда. Жаҳон соғлиқни сақлаш ташкилоти вакиллари фикрича, агар Хитой ҳукумати хавфли вирус тарқалиши олдини олиш учун вақтида чора кўриб, бунинг учун зарурий маблағларни ажратганда эди, рақамлар бу қадар аянчли бўлмасди.\n"Умид қиламизки, Хитой ҳукумати, айниқса имкониятлари чекланган вилоятларга зарурий маблағларни ажратади. Ҳукуматнинг мамлакатдаги эпидемик вазиятни тушуниб етгани бизни қувонтирмоқда. Эндиги қадам касалликка қарши зарурий чоралар бўлиши керак. Токи, касаллик тарқалишини олдини олиш учун ҳукумат керакли маблағларни ажратмас экан, "Ўткир респиратор синдроми" билан боғлиқ рақамлар ўсишда давом этаверади", - дейди Жаҳон соғлиқни сақлаш ташкилотининг Хитойдаги вакили Хэнк Бекедам.\nГап шундаки, ғаройиб касалликнинг тарқалиши айнан Хитойнинг қашшоқ вилоятларига тўғри келмоқда. Бекедамнинг таъкидлашича, бунга сабаб вирус ўчоғи ҳисобланган Гуандунг вилояти ва Хитойнинг бошқа шунга ўхшаш қашшоқ вилоятларида касалликка чалинган беморларнинг даволанишга маблағлари етмаётганида. Хитой касалхоналари беморларга лиқ тўла, койкалар сони етишмаётган бир пайтда аҳолининг қуйи қатламлари эътибордан четда қолмоқда. Шу боисдан Хитой ҳукумати мамлакатдаги ҳарбий госпиталларни беморлар ихтиёрига беришга қарор қилди.\n"Беморлар мурожаат қилишлари мумкин бўлган касалхоналар рўйхатига ҳарбий госпиталларнинг ҳам қўшиб қўйилгани бизни қувонтирмоқда. Шунга қарамай, касаллик билан боғлиқ ҳали биз билмаган холатлар ҳали анча", - дейди Жаҳон соғлиқни сақлаш ташкилотининг Хитойдаги вакили Хэнк Бекедам.\nХитой ҳукумати мамлакатда "Ўткир респиратор синдроми" тарқалиши олдини олиш борасида жуда кеч ҳаракат бошлади. Хатто, яқин ойларгача Пекин Жаҳон соғлиқни сақлаш ташкилоти гуруҳига Гуандунг вилоятига боришларига ва вазият билан танишишларига йўл қўймай келди. "Агар Хитой вақтида халқаро кузатувчиларга мамлакатдаги эпидемик вазият билан танишишларига рухсат берганда эди, бунақа аянчли аҳвол бўлмаган бўларди", - дейди Жаҳон соғлиқни сақлаш ташкилоти вакили.\nБританияда чиқадиган "Таймс" газетаси Хитойдаги вазиятни 1986 йили СССРда рўй берган Чернобил фожеаси билан боғлиқ холатга қиёслайди. Олдинига сукунат, кейин эса хира маълумотлар ва ниҳоят, вазият жар ёқасига келиб қолганда ҳукумат расмийлари бўҳрон кўламини эътироф эта бошлайдилар. Жаҳон соғлиқни сақлаш ташкилотининг бир неча бор огоҳлантиришларига қарамай, Пекин расмийлари сўнгги кунларгача мамлакатдаги эпидемик вазият ҳақидаги тўғри маълумотларни халқаро ҳамжамиятдан яшириб келди. Ниҳоят, касаллик илк бор Хитойнинг Гуандунг вилоятида пайдо бўлган кундан беш ой ўтиб Пекин раҳбарияти вазият кўламини тан олди. Пекин мэри ва Хитой Соғлиқни сақлаш вазири эса эпидемия тарқалгани ҳақидаги маълумотларни аҳолидан яширганликлари учун эгаллаб утрган лавозимларидан четлаштирилди. Кузатувчилар фикрича, агар вазият ҳарбий госпиталларгача бориб етмаганида эди, Хитойда сукунат ҳалигача давом этган, Пекин ҳукумати бунақа очиқ сиёсатга қўл урмаган бўларди. Чунки ҳақиқатнинг аҳолидан сир тутилиши эпидемиянинг ўзиданда хавфли.


Исмлар сонини ҳисоблашга кетган вақт: 0.010742 сек.\nАлиризо (Alirizo) » арабча » ўғил бола\nАли Аллоҳнинг танлагани, суюклисидир ёки Али рози бўлиб берган бола.\n185 Синоним: Номаълум Ўз вариантингизни киритинг.\nАлисаид (Alisaid) » арабча » ўғил бола\nсаодатли Али ёки саодатли, бахтли ўғилни Али ўз паноҳида асрасин.\nАлитилла (Alitilla) » арабча, форс-тожикча » ўғил бола\nАли қўлловчи тилладек қадрли, азиз бола.\nАлиулла (Aliulla) » арабча » ўғил бола\nАллоҳнинг буюк, мартабаси улуғ кишиси.\n140 Синоним: Номаълум Ўз вариантингизни киритинг.\nАлиумар (Aliumar) » арабча » ўғил бола\nқаранг Али ва Умар.\n139 Синоним: Номаълум Ўз вариантингизни киритинг.\nАлифайзи (Alifayzi) » арабча » ўғил бола\nқаранг Али ва Файзи.\nАлихол (Alixol) » арабча, форс-тожикча » ўғил бола\nхол билан туғилган ўғилни Али ўз паноҳида асрасин.\n121 Синоним: Номаълум Ўз вариантингизни киритинг.\nАлихўжа (Alixo'ja) » арабча, форс-тожикча » ўғил бола\nАли исмли ва хўжалар наслига мансуб бола.\nАлишер (Alisher) » арабча, форс-тожикча » ўғил бола\nшердек жасур, довюрак бўлиб ўссин ва Али қўллаб юрсин.\n1061 Синоним: Номаълум Ўз вариантингизни киритинг.\nАлишон (Alishon) » арабча » ўғил бола\nэнг олий фазилат, хислат эгаси.\nБошига ⇦ Олдинги 39 40 41 42 43 44 45 46 47 Кейинги ⇨ Охирига (1494)


Хави Мессининг неча ёшгача футбол ўйнаши мумкинлигини айтди\n«Барселона» собиқ яримҳимоячиси Хави жамоа ҳужумчиси Лионель Мессининг яна неча йил юқори даражада ўйнай олишини айтди.\n«Месси ҳали 5-7 йилни юқори даражада ўтказади. У ўзига жуда эътиборли ва 38-39 ёшгача ўйнай олади. Лео Қатарда ўтадиган 2022 йилги жаҳон чемпионатида ҳам, албатта, ўйнайди», – дейди Хави «инстаграм»даги саҳифасида.\nМаълумот учун, Месси июнда 33 ёшга тўлади.


Али Бедакийнинг отаси айбсизлигини айтмоқда\nАли Бедакий номи билан танилган Алоуддин Давлатов, маълумотларга кўра, шу йил 4 январ куни ҳукумат кучлари ўтказган амалиёт чоғида ўлдирилганди.\nТожикистонда собиқ дала қўмондонларидан бири Али Бедакийнинг отаси Музаффар Давлатовга нисбатан тергов ниҳоясига етди.\nТожикистон ҳарбий прокуратурасининг маълум қилишича, 76 ёшли айбланувчи Музаффар Давлатов мамлакат жиноят Кодексининг 185-моддаси, яъни жиноий гуруҳ тузганликда айбламоқда.\nАйтилишича, мазкур иш устидан суд жараёни янги ҳафтадан бошланади.\nМузаффар Давлатов ишини олиб борган ҳарбий прокуратура терговчиларининг айтишича, тергов давомида Давлатов ўз оиласига тегишли фермада қурол-аслаҳа сақлагани ўз тасдиғини топган.\nБироқ Музаффар Давлатов устидан тергов жараёни махфий тарзда олиб борилгани важидан бошқа тафсилотлар берилмаслиги айтилди.\nАввалроқ 76 ёшли Музаффар Давлатов ўғли Али Бедакийнинг жиноятларини яширганлик ва у тузган жиноий гуруҳга аъзоликда гумонланиб, ҳибсга олинган эди.\nМузаффар Давлатовнинг оқловчиси Ўринбой Бобошеровнинг айтишича,\nўз ҳимоясидаги шахсга нисбатан аввал эълон қилинган айблов, яъни ўғли Али Бедакийнинг жиноятларини ҳуқуқ-тартибот идораларидан яширганлик бўйича айблов бекор қилинган. Чунки Тожикистон жорий қонунларида фуқаролар ўз яқинларининг жинояти учун жавобгарликка тортилмайди ва бунинг учун жазо ҳам тайинланмаган.\nАдвокат Бобошеровнинг айтишича, Музаффар Давлатов ўзига қўйилган айбловларга иқрор бўлмаган. Адвокат бу борадаги фикр-мулоҳазаларини фақат судда айтишини маълум қилди.\n- Давлатов ўзини умуман гуноҳсиз, деб ҳисоблайди. Лекин нима учун у 185-модда билан айбдор, деб топилгани менга тушунарсиз. Бунинг учун терговчиларда асосли далиллар йўқ. Шундан келиб чиққан ҳолда, мен ўз мулоҳазаларимни суд жараёнида айтаман, - деди оқловчи Бобошеров.\nАдвокат ўз ҳимоясидаги Музаффар Давлатов вақтинча сақлаш изоляторида ушлаб турилган вақтда соғлиғидан шикоят қилганини қўшимча қилди.\nАснода Музаффар Давлатовнинг Рашт водийси Бедакий қишлоғидаги яқинлари ва қўшнилари унинг шундай жиноятда қўли борлигига ишонмасликларини айтмоқда.\n- Унинг оёқлари оғрирди, шунинг учун у камдан-кам ташқарига чиқарди. Масжидга ҳам баъзида келарди. Қўшнимдан ҳеч қачон ёмонлик кўрмаганман. Мен унинг шундай жиноятларда қўли борлигига шубҳа қиламан, - дейди 65 ёшли Абдусалом Абдуллоев.\nАли Бедакийнинг синглиси Шаҳодат Давлатова ҳам отасига қўйилаётган айблар асоссизлигини даъво қилар экан, уни қўйиб юбориш учун Тожикистон президентига йўллаган хатига ҳанузгача жавоб олмаганини айтди.\nЭслатиб ўтамиз, собиқ мухолифат лидерларидан бири Али Бедакийнинг отаси Музаффар Давлатов жорий йил январида ҳибсга олинган эди.\nМузаффар Давлатовнинг яқинлари ўтган шу тўрт ой давомида уни озодликка чиқариш учун қилинган барча уринишлари самара бермаганидан шикоят қилади.\nҲукуматга мухолиф эканини очиқ айтиб келган Али Бедакий шу йил 4 январ куни ҳукумат кучлари ўтказган бир амалиёт чоғида ўлдирилган эди.\nЖорий йил 2 февралида эса Али Бедакийни ҳукумат куч ишлатар тизимлари ходимлари томонидан сўроқ қилинаётган ҳолати мобил телефонлар орқали мамлакат ичкарисида ва бошқа хориж давлатларда тарқалиб, бу турли баҳсларга сабаб бўлганди.\nСоҳа бўйича мустақил кузатувчилар асирни ўлдириш ҳарбий жиноят экани урғулаётган айни пайтда Тожикистон Ички ишлар вазирлиги расмийлари мазкур видеотасвир сохталигини даъво қилмоқда.


Мурдаси Оҳангарондаги чакалакзордан топилган фарғоналик киракашни ўлдиришда гумонланаётган шахс қўлга олинди - Daryo\n09:56, 23.06.2020 82910\nМурдаси Оҳангарондаги чакалакзордан топилган фарғоналик киракашни ўлдиришда гумонланаётган шахс қўлга олинди\nШу йилнинг 5 январь куни данғаралик 1962 йилда туғилган марҳум К.Ю. ўзига тегишли бўлган Cobalt автомашинасида Қўқон—Тошкент йўналиши бўйлаб кира қилиш мақсадида яшаш хонадонидан чиқиб кетиб қайтиб келмагани, кейинроқ фуқаронинг жасади Ангрен дарёси қирғоғидаги чакалакзордан топилгани тўғрисида хабар қилинганди. Тошкент вилояти Ички ишлар бош бошқармаси ҳамда прокуратура ходимлари томонидан олиб борилган қидирув-суруштирув ишлари давомида мазкур жиноят иши фош этилгани маълум қилинди.\nУшбу жиноят 1998 йилда туғилган, меҳрибонлик уйи тарбияланувчиси У.Ё. томонидан содир этилганига етарли маълумот ва далиллар тўпланиб, Жиноят кодексининг 97-моддаси (Қасддан одам ўлдириш) 2-қисми «и» банди билан гумон қилинувчи тариқасида жалб қилинган. Гумонланувчи У.Ё. айбига иқрорлигини ўз аризасида баён қилган.\nМаълум бўлишича, гумонланувчи 5 январь куни соат тахминан 22:40 ларда Оҳангарон шаҳрига Тошкент—Қўқон йўналиши бўйича ҳаракатланувчи таксилар автотураргоҳига борган. Шу ерда у марҳум К.Ю. билан Фарғона вилоятининг Бешариқ туманига олиб бориб қўйишини айтиб, у билан келишган ва йўл-йўлакай Оҳангарон туманидан оқиб ўтувчи Ангрен дарёси яқинидаги маҳаллалардан бирига кириб ўтишларини маълум қилган.\nШундан сўнг улар белгиланган дарё яқинига борган вақтида гумонланувчи ёнида бўлган темир бўлаги билан дастлаб ҳайдовчининг бош қисмига бир неча маротаба уриб, кейин эса уни машинадан тушириб ердаги тош бўлаги билан уриб ҳушидан кеткизган. Сўнг ҳайдовчининг чўнтагида бўлган пул ва уяли телефонни олаётган вақтида ҳайдовчи ҳушига келиб бақирмоқчи бўлганида ёнида олдиндан тайёрлаб қўйган пичоғи билан ҳайдовчининг олд кўкрак ва орқа соҳасига бир неча маротаба уриб, тан жароҳати етказган.\nКейин эса ҳайдовчининг мурдасини автомашинага жойлаб, «Телов» МФЙ ҳудудидан оқиб ўтувчи Ангрен дарёси яқинига олиб борган ва унинг уст кийимларини ечиб, танасидаги бармоқ изларини сув билан ювиб пастликка ташлаб юборган.\nЖиноят изларини яшириш мақсадида ҳайдовчининг уст кийимлари, қўл телефони ва ўзининг бармоқ изи тегган барча буюмларни, машинанинг захира балони, пичоқ ва темир бўлагини сувга отиб юборган. Автомашинани эса Оҳангарон шаҳар «Янгиобод» маҳалласи ҳудудида қолдириб, воқеа жойидан яширинган.\nШунингдек, суруштирув давомида гумонланувчи У.Ё.нинг Оҳангарон ва Олмалиқ шаҳарларида содир этган бошқа жиноятлари ҳам фош этилиб, Оҳангарон шаҳар ИИБ ТБ томонидан унга нисбатан Жиноят кодексининг 169-моддаси (Ўғрилик) 1-қисми билан жиноят иши қўзғатилган. Эҳтиёт чораси сифатида қамоққа олинган.\n07:52, 08.09.2021 161185\n07:17, 25.09.2021 123788\n22:39, 31.08.2021 90519\n14:36 Бугун 1991\n14:15 Бугун 3166\n13:55 Бугун 4137\n13:40 Бугун 4756\n15:11, 27.09.2021 107873\n19:38, 26.09.2021 70905\n15:19, 26.09.2021 59981\n07:34, 27.09.2021 56691


ДЕПРЕССИЯНИ ИЧАК МИКРОФОРАСИДАГИ БАКТЕРИЯЛАРГА АЛОҚАСИ БОРМИ?\nЕвропалик шифокорлар клиник депрессия ва ичак микрофлорасидаги айрим бактериялар етишмаслиги ўртасидаги ўзаро боғлиқликни аниқладилар.\nИчакда яшовчи бактериялар «яхши кайфият гормони» - серотонин гормони метаболизмига ижобий таъсир кўрсатиши ёки аксинча, хавотирни кучайтириши мумкинлиги кўрсатилган.\nJeroen Raes ва унинг Голландиядаги Лейвен университети ҳамкасблари томонидан олиб борилган янги тадқиқотлар ичак микрофлораси ва бош мия ўртасидаги ўзаро таъсирнинг яна бир жиҳатини очиб берди. Nature Microbiology журналида чоп этилган мақолада олимлар депрессия белгилари ва ичакдаги нормал микрофлорани таъминловчи бактерияларнинг етишмаслиги ўртасидаги ўзаро боғлиқлик хақида ёзишган.\nМуаллифлар Бенилюкс мамлакатининг 1000 дан ортиқ аҳолиси ўртасида ўтказилган сўровномалар маълумотларидан фойдаланиб, уларнинг микрофлораси ҳолати ва депрессия белгилари тўғрисида маълумотларни таққосладилар. Депрессия клиник ташхиси қўйилган одамларнинг микрофлорасида Coprococcus, Faecalibacterium и Dialister бактериялари мавжуд эмаслиги, аммо ичакдаги яллиғланиш жараёнларини келтириб чиқариши мумкин бўлган Bacteroides туридаги бактерияларини жуда кўплиги аниқланган.\nТадқиқотчилар шунингдек, 500 дан ортиқ бактериялар авлодини инсон асаб тизими билан таъсир ўтказиш қобилиятини ўрганишди. Масалан, улар «шодлик гормони» деб номланган допаминнинг парчаланиш маҳсулотини чиқарадиган бактерияларни топдилар, бу эса бактериялар руҳий ҳолатга нафақат салбий балки ижобий таъсир этишини мумкинлигини хам кўрсатади.\nОлимлар микроорганизмларнинг инсон танасига таъсири ҳақида тобора кўплаб маълумотларга эга бўлмоқдалар. Жумладан, улар грипп вируслари ва юрак хуружлари, герпес вируси ва Альцгеймер касаллиги ўртасида боғлиқлик мавжудлигини аниқладилар.\nФеврал 11, 2021 10954 1 Рукн ПСИХИАТРИЯ\nСЕМИРИБ КЕТИШНИНГ ОЛДИНИ ОЛУВЧИ ИЧАК БАКТЕРИЯЛАРИ ТОПИЛДИ....\nФев 14, 2021 11152\nҚАНДАЙ БАКТЕРИЯЛАР ОРГАНИЗМ УЧУН ФОЙДАЛИ?...\nЯнв 23, 2021 9972\nИЧАКДАГИ БАКТЕРИЯЛАР ИНСОН ХУЛҚ-АТВОРИНИ БОШҚАРАДИМИ?...\nЯнв 06, 2021 8220\nБАКТЕРИЯЛАР ХАҚИДА 25 ФАКТ....\nДек 23, 2020 7413\nАвг 17, 2017 51884\nАвг 21, 2017 49750\nОкт 19, 2017 42360\nАвг 22, 2017 42001\nСен 27, 2017 38543\nНоя 24, 2017 27897\nАвг 22, 2017 27747\nОкт 01, 2017 24599\nАвг 17, 2017 20962\nАвг 21, 2017 20813\nСен 02, 2017 20101\nОкт 19, 2017 19196\nСен 02, 2017 18001\nНоя 27, 2017 17790\nАпр 25, 2018 17297\nАвг 27, 2017 16673\nАвг 20, 2017 16045\nАвг 17, 2017 15536\nОкт 31, 2017 15510\nАвг 17, 2017 15395\nФев 06, 2018 15345\nАвг 20, 2017 14731\nАвг 22, 2017 13896\nНоя 26, 2017 13161\nФев 23, 2021 12581\nНоя 26, 2017 12560\nАвг 26, 2017 12097\nФев 27, 2021 11999\nОкт 17, 2017 11954\nСен 10, 2017 11861


“Нажотга шошилинг” номли азон айтиш маҳорати мусобақаси...\n- Дек 24, 2016\nБуюк ибодат сари чорлашга хизмат қилувчи азон мусаффо динимизнинг шиор ва белгиларидандир. Азон айтиш биринчи ҳижрий санадан бошланган. Даставвал, мусулмонлар масжидда тўпланишар, намоз вақтини кутиб ўтиришар, вақт бўлганда эса намоз ўқир эдилар. Абдуллоҳ ибн Зайд ибн Абду Роббиҳ розияллоҳу анҳудан ривоят қилинишича, у кишига тушларида намозга чақириқни бошқа услубларда – дўмбира чалиш, олов ёқиш кабилар ила эмас, балки, айнан маълум сўзлардан иборат азон ила бўлишини ўргатилган. Тонг отиши билан Расулуллоҳ соллаллоҳу алайҳи васалламнинг ҳузурларига бориб, тушларини сўзлаб берганларида, Пайғамбаримиз: “Иншааллоҳ, бу ҳақ туш. Билолнинг ёнида туриб, кўрганингни айтиб бериб тур, у азон айтсин, унинг овози сеникидан кучли”, деганлар. Бунга ўхшаш тушни Умар розияллоҳу анҳу ҳам кўрганларини айтганлар. Хуллас, шу тариқа азон айтиш жорий бўлган.\n“Азон” луғатда, билдириш маъносини англатади. Шариатда эса: «Фарз намознинг вақтини махсус сўзлар ила билдиришга азон дейилади».\nАзон айтишнинг фазилати бир қанча ҳадисларда алоҳида баён қилинган. Жумладан, Абу Ҳурайра розияллоҳу анҳудан ривоят қилинади: «Набий соллаллоҳу алайҳи васаллам: «Муаззин овози етган жойгача мағфират қилинади ва унга барча ҳўлу қуруқ гувоҳлик беради», дедилар». Абу Довуд ривоят қилган.\nМуовия розияллоҳу анҳудан ривоят қилинади: «Набий соллаллоҳу алайҳи васаллам: «Муаззинлар қиёмат куни бўйни энг узун одамлар бўлурлар», дедилар». Муслим ва Аҳмад ривоят қилган. Насаийнинг ривоятида эса: «Унга у билан намоз ўқиганларнинг ажрича ажр берилади», деган иборани зиёда қилинган.\nЮртимиз истиқлолга эришиб, диний ўқув юртлар қайтадан ташкил қилинганидан сўнг, деярли ҳар йили талабалар ўртасида Қуръони карим, ҳадис, ислом тарихи (сийрат), араб тили грамматикаси ва сўзлашуви каби мусобақалар ўта эьтибор билан ўтказиб келинмоқда. Бу мусобақаларни ташкиллаштириш, улардаги шартлар, иштирокчиларнинг савияси йиллар давомида анчайин такомиллашиб бормоқда.\nЖорий йилнинг 23 декабрь куни Тошкент ислом институти асосий биносида “Таҳфизул-Қуръон” кафедраси ташаббуси билан институт тарихида биринчи бор “Нажотга шошилинг” номли азон айтиш маҳорати мусобақаси ташкиллаштирилди. Мусобақанинг асосий мақсади – талабаларда азоннинг тарихи ҳамда унинг талаффузи ва тараннуми, фиқҳий қоидаларини ўзлаштиришларига қизиқтириш, талабалар азонни маҳорат билан айтиш малакасини ҳосил қилишларига кўмаклашишдир, Дастлаб, ҳар бир курс талабалари ўртасида ички мусобақа ўтказилди ва ҳар бир курсдан икки нафар ғолиб талаба мусобақада қатнашиш ҳуқуқига эга бўлди. Мазкур мусобақа “савт” (овозни жарангдор ва баландлиги) 40 балл, “тараннум” (гўзал оҳанг) 30 балл ва “тўғри талаффуз” (азондаги лафзлар ва ҳарфларни тўғри талаффуз қилиш) 30 балл - жами 100 баллик шартларни ўз ичига олди. Шу билан бирга, кейинги азон айтиш маҳорати мусобақаларида бошқа шартларни ҳам қўшиш назарда тутилган. Мусобақа ҳакамлар ҳайьати раиси Жалолиддин Ҳамроқулов (“Таҳфизул-Қуръон” кафедраси мудири), ҳакамлар ҳайьати аьзолари Жаҳонгир Нематов, Исломхон Убайдуллаев, Аҳмадхон Рашидов ва Зафар Маҳмудовлар (“Таҳфизул-Қуръон” кафедраси ўқитувчилари), котиб ва баллар ҳисобчиси Жаҳонгир Рўзиев (“Таҳфизул-Қуръон” кафедраси кабинет мудири) бўлдилар.\nМусобақа муаззинлар пешвоси, ислом тарихида биринчи бўлиб азон айтган ҳазрати Билол ибн Рабоҳ розияллоҳу анҳу ҳақларидаги саҳна кўриниши билан бошланди. Сўнгра, институт ректори Уйғун Ғафуров мусобақани очиқ деб эьлон қилди ва навбатма-навбат иштирокчилар чиқиш қилдилар.\nОлий ўрин: Нуриддинов Йўлдош 2 “б” курс талабаси,\nОлий ўрин: Нейматов Муҳаммадюсуф 1 “г” курс талабаси,\n1-ўрин: Сайдалиев МуҳаммадҲожимирзо 2 “а” курс талабаси,\n2-ўрин: Бузрукхонов Акромхон 2 “а” курс талабаси,\n3-ўрин: Мансуров Мусо 1 “б” курс талабаси.\nҒолиблар мақтов ёрлиғи ва қимматбаҳо совғалар, иштирокчилар эса эсдалик совғалар билан тақдирландилар. Мусобақа якунида юртимиз тинчлиги, фаровонлиги ва тараққиёти, халқимиз бахти ва саодати, институтимиз ривожини сўраб дуолар қилинди.\n3363 марта ўқилди\nДругие материалы в этой категории: « БААда 3D smart-дўконлар\tИмом Аъзам жоме масжиди қайтадан қад ростлади »\nТошкент шаҳри ҳаж зиёратчилари билан учрашув\n200 дан ортиқ муҳожирлар Ливия қирғоқларида чўкиб кетди\n“Экстремизмга қарши курашиш тўғрисида”ги қонун муҳокамаси бўлиб ўтди\nМосква вилоятида узоқ кутилган масжид очилди\nДубайда ултразамонавий масжид қурилади\nҲамкорлик қадамлари жадаллашмоқда\nАр-Риёд 7 йилдан бери сурияликларни ҳаж зиёратига қўймаётгани маълум қилинди\nЎмон Султонлигининг Тошкентдаги элчихонасида учрашув\nМирзо Улуғбек издошлари Самарқандда жам бўлди\nВенгрияда қочоқларга ёрдам берган жиноий жавобгарликка тортилади\nҚирғизистонлик мударрис ва талабалар марҳум Анвар қори домла номларига таъзия билдирдилар\nВақф хайрия жамоат фондининг сайти ишга тушди\nНахичеван шаҳрига Ислом маданияти пойтахти мақоми берилди\nТошкент Ислом институти Махсус сиртқи бўлимига қабул давом этмоқда\nАстраханликлар Ҳаж зиёрати олдидан кутилмаган муаммога дуч келдилар\nОлий маҳадда хатмона юқори даражада ташкил этилди\nАбдулла Арипов: «Эркак ўқитувчи — тарбия дегани»\nБош вазир: «Энди ҳокимлар халқ таълими ходимларини мажлисга чақирмайди»\nҚозоғистон муфтийси: бу қарор бизнинг диний бирлигимизга мисол\nКўнгилни обод қилиш, Маккани обод қилишдек улуғ ишдир!\nҚозоғистонда Туркистон шаҳрига янги мақом берилди\nКўкалдош билим юртида битирувчи талабаларининг Хатмона тадбири ўтказилди\nМуфтий ҳазратлари Туркистон шаҳридаги зиёратгоҳларда бўлди\nЛондонда мусулмонлар мудҳиш кунни хотирлашди\nВақф хайрия жамоат фондига келиб тушган маблағлар уч миллиард сўмдан ошди\nИсломдаги 7 муқаддас тоғ\n“Роббим Аллоҳ” десангиз\nНега асабийсиз? Нега ғазабланасиз?\nЁЛҒОН, БЎҲТОН, ҲАЁСИЗЛИК – ижтимоий тармоқнинг оқибатсизлиги ва фожиаси\nБугунги жума мавъизаси: Гиёҳвандлик–офат\n15.06.2018 й. Рамазон ҳайитингиз муборак бўлсин!


Хавфсизликка риоя қилинг! – Сурхон тонги\nБош саҳифа / Жамият / Хавфсизликка риоя қилинг!\nИюл 18, 2018\tЖамият Изоҳ қолдириш 832 Кўрилди\nАзалдан халқимизда ўт балосидан, сув балосидан, туҳмат балосидан танг-рининг ўзи асрасин, деган нақл бор.\nШаҳримиз кўчаларидан бирида “Маtiz” русумли автомашина олд қисмида электр симларининг туташуви натижасида ёнғин содир бўлганди. Ҳайдовчига тан жароҳати етмаган бўлсада, минг афсуски, ёнғин туфайли 21 645 000 сўмлик моддий зарар кўрди.\nАммо бундай бўлмаслиги ҳам мумкин эди. Қандай дейсизми? Машина ҳайдовчиси ўз транспортига қўшимча жиҳоз ва газ мосламаларини ўрнатганини ҳисобга олиб, хавфсизликка риоя қилмоғи лозим эди. Чунки, ҳаракат ва ёнғин хавфсизлигига риоя қилиш жавобгарликни ҳис этиш ҳар бир фуқаронинг бурчи саналиши лозим. Қадрли юртдошлар, ўз автомашинангизда ҳаракатланаётиб, техника ва ёнғин хавфсизлигига риоя қилинг!\nОлдинги Шода-шода кўсаклар\nКейинги Никоҳ шартномасига зарурат борми?\nВИЛОЯТ КЕНГАШИ XIV СЕССИЯСИ\nШакарнинг чакана нархи белгиланди\nКоррупцияга қарши курашиш барчамизнинг ишимиз\nҚайта яшаргим келади\nҒаллазордаги муҳим тадбирлар


Америкалик ёзувчи Эрнест Хемингуэй (1899-1961)нинг "Алвидо, қурол!", "Фиеста", "Чол ва денгиз" каби асарлари диққатга сазовор. Адиб 1954 йилда адабиёт йўналиши бўйича Нобель мукофотига сазовор бўлган. "Ёзувчининг вазифаси доимо рост ёзиш ва асл моҳиятни ўқувчининг онгу шууридан жой оладиган қилиб ифодалаб беришдан иборат", дея эътироф этган Эрнест Хемингуэй ўзи кўрган ва ишонганлари борасида фақат ҳақиқатни ёзиб яшаган. Маддоҳликдан бутунлай йироқ бўлган. Унинг асарларида табиат ва инсон уйғунлиги, ҳаёт ва тириклик ҳамда яшаш ва кураш моҳияти ҳақида мушоҳада юритилган. Қаҳрамонлари меҳнат ва урушларда тобланган, дунё ва инсоният тақдири учун ўзларини масъул деб яшаган инсонлардир. Бошидан кўплаб қийинчиликларни ўтказган адиб бобоси ўн икки ёшида совға қилган милтиқ ўқидан вафот этган.\nЭрнест Хемингуэй "Алвидо, қурол!" романидаги сўзбошида ёзади: "Урушларда жанг қилаётган одамлар дунёдаги энг ажойиб одамлардир, фронтнинг қизғин қисмларига кириб борганинг сари бундай ажойиб кишиларга кўпроқ дуч кела бошлайсан. Лекин урушни бошлаганлар, унинг оловига яна олов ташлаб турганлар иқтисодий рақобатдан, фойда ундиришдан бошқа нарсани ўйламайдиган тўнғизлардир. Мен урушда бойлик орттирганлар, уруш оловини ёққанлар урушнинг биринчи кунларидаёқ мамлакат гражданларининг мухтор вакиллари томонидан отиб ташланмоғи зарур, деб ҳисоблайман".\n"Алвидо, қурол"даги қаҳрамонларнинг фикр-хаёллари ва тақдири ўқувчини урушнинг инсоният бошига солган мудҳиш кулфатлари ҳақида ўйлашга ҳамда тинчликнинг қадрига етишга чорлайди. Адиб ўзининг давлати ва халқини ҳеч кимдан устун қўймаган.\nАдиб романда уруш ва унинг оғир оқибатлари ҳақидаги хотираларини асар қаҳрамони Фредерик Генри ҳаёти орқали ифода этади. Америкалик Генри уруш ҳақидаги фикру хаёллари ҳақиқий ҳолат билан тўғри келмаслигини жанггоҳга боргач билади. Урушда бир-бирининг қонини тўкаётганлар бошқаю уруш бошланишига сабабчилар ва уни авж олдираётганлар бошқа эканлигини кўради.\nАсарда давлати, дини ва миллатидан қатъи назар умуминсоний фазилатлар улуғланган. Генри жароҳатланиб ҳарбий шифохонага тушганда ҳамшира қиз Кетрин Барклига меҳр қўйиб, биргаликда Швецияга кетишади. Улар ўртасидаги севги, самимий ва беғубор муҳаббат урушга қарама-қарши қўйилади. Улар уруш даҳшатларидан шахсий бахтга эришиш орқали йироқ бўлишга интиладилар. Аммо Кетрин бевақт ҳаётдан кўз юмиши оқибатида Фредерик Генри ҳаётнинг мураккаблиги ва шафқатсизлигини англаб етади.\nЭрнест Хемингуэйнинг "Фиеста" асари урушлар ичида юрган, урушнинг инсоният ҳаётига таъсири ва оғир оқибатларини бошидан ўтказган инсонлар ҳаётига бағишланган бўлиб, "Сизлар завол топган авлодсиз!" деган эпиграф билан бошланган. Фиеста - испан халқининг миллий байрами ҳисобланади. Асарда уруш инсонларни севги-муҳаббат, меҳру оқибат ва умуман инсоний қиёфадан маҳрум этиши баён этилган. Ҳаётнинг ғаму ташвишларидан ичкиликбозлик ва ўйин-кулги билан холи бўлишга интилиш нотўғри эканлиги, эзгу мақсадларга фақат самарали меҳнат ва доимий интилиш орқали эришиш тасвирланган. Журналист Жейк Барнс образи орқали урушдан олган жисмоний, маънавий жароҳатига қарамасдан ҳаётда инсоний фазилатларини йўқотмаган инсонлар ҳақида ҳикоя қилинади.\nАдибнинг "Чол ва денгиз" қиссаси кубалик кекса балиқчи Сантьягонинг 84 кун денгизда ҳеч нарса тута олмагани, кўпчилик унга омадсиз инсон сифатида қараши, кекса Сантьяго ва ёш Манолин самимий муносабати, Манолиннинг ота-онаси ҳам ўғлини Сантьяго билан балиқ овлашга юбормай қўйгани билан бошланади. Ёзувчи табиат ва инсон ўртасидаги муносабатлар ҳамда денгиз манзараларини жуда гўзал тараннум этган.\nЁлғизлик, айниқса, кексайганда ёлғиз қолиш инсон учун мусибат эканлиги, инсон ҳамиша эътибор ва мададга муҳтож эканлиги таъкидланади. Сантьяго ва наҳанг балиқ, Сантьяго ва акулалар ўртасидаги кураш қармоқдаги чолнинг ризқи бўлган наҳанг балиқни акулалар еб битириши ва Сантьяго қирғоққа етиб келганда наҳанг балиқнинг суякларигина қолгани ишончли тасвирланган.\nЁзувчи акула рамзида кимларни назарда тутган? Сантьяго "Улар ғолиб чиқишди", деганда Манолин "Улар сени енголмади-ку! Балиқ сени енголмади-ку", деб жавоб беради. Бу билан Хемингуэй: "Инсон мағлубиятга учраш учун яратилгани йўқ. Инсонни йўқ қилиб ташлаш мумкин, аммо уни асло енгиб бўлмайди", деб хулоса қилади.\n2006 йили адабиёт соҳасида Нобель мукофоти совриндори бўлган турк ёзувчиси Ўрхон Помуқ (1952 йили Истанбул шаҳрида туғилган) қаламига мансуб "Истанбул. Хотиралар ва шаҳар", "Менинг исмим қирмизи" каби асарлар жаҳон афкор оммаси эътиборини қозонган. Нобель мукофоти топширилиши вақти адиб ижоди "Туғилган шаҳрининг ҳазин руҳи изларини кузатиб яшар экан, маданиятларнинг бир-бири билан уланиши ва боғланиши учун янги рамзлар топган", деб эътироф этилган. Ўрхон Помуқ ҳеч бир халқу давлатни кам билмаган ҳолда эл-юртини тараннум этиб, ҳамон инсониятнинг дарду ташвиши бўлган ишсизлик, қашшоқлик, очлик, мулксизлик ва бошпанасизлик масалаларида қайғурган.\nЎрхон Помуқ Нобель мукофотини топшириш вақтидаги "Отамнинг жомадони" маърузасида ўзига "Нима учун ёзасиз?" деган савол қўйиб шундай жавоб берган: "Қалб амр этгани учун ёзаман. Ҳаёт, дунё, барчаси ғоятда гўзал ва ҳайратланарли бўлгани учун ёзаман. Ҳаётнинг бор гўзаллиги ва бойлигини сўзларга кўчириш завқли бўлгани учун ёзаман. Ёлғиз қолиш учун ёзаман. Ҳеч ҳам бахтли бўла олмаганим учун ёзаман. Бахтли бўлиш учун ёзаман. Кутубхоналарнинг ёпилиб кетмаслигига ишонганим учун ёзаман". Назаримда адибнинг қалб туғёнлари тўғридан-тўғри ички ва ташқи қўрқувларсиз ҳаққоний тарзда қоғозга тушганлиги сабабли асарлари шон-шуҳратга бурканган.\nЎрхон Помуқ "Истанбул. Хотиралар ва шаҳар" асарида болалиги ўтган Истанбул шаҳри ва оила аъзолари, шаҳар одамлари ва айрим зиёлилар, бойлар ва қашшоқлар ҳақидаги фикр-мулоҳазаларини баён қилган. Адиб яқин қариндошларининг келишмовчиликлари ва инсониятнинг қадим маданияти йўқолиб бораётганидан изтироб чеккан. Бойларнинг зиқналиги ва зулми, камбағал-қашшоқларнинг илму ҳунарсизлиги ва бефарқ-лоқайдлигини ёқтирмаслиги сабабларини таҳлил қилиб берган. Бошқаларнинг меҳнати ва порахўрлик эвазига мулк-бойлик орттирганларнинг айримлари маънавият-маърифат ҳамда инсоф-диёнатдан йироқ эканлиги ғамгин руҳда таъкидланади. Туркийларнинг ғарблашиши фойда ва зарарлари, Ғарбга бўлган севги ва нафрати ҳақида фикр юритган. Шунингдек, муҳаббат, санъат, оила бахтиёрлиги, сабр-қаноат ва бошқа муҳим инсоний қадриятлар улуғланган. Китобни мутолаа қилган киши юксак орзу-умидлар ва гўзал туйғулар оғушига киради.\n"Менинг исмим - қирмизи" асарида инсонни ҳаётда бахт-саодатдан ташқари кўплаб ташвишу изтироблар кутаётганлиги хусусида огоҳлантиради. Жоҳил душманлардан эҳтиёт ва ҳушёр бўлиб яшашга, бевақт ўлим топиб яқинлари ва мурғак болаларини ғам-ташвишда қолдириб кетмасликка чақиради. Инсоннинг туғилиб-ўсган жойи, ёшликдаги яқинлари ва танишлари билан доимий алоқада бўлиб яшаши зарурлиги, умрнинг ҳар бир дақиқаси қадрига етиш ва ҳаётни мазмунли ўтказиш кераклиги уқтирилади.\nБеларусь адибаси Светлана Алексиевич (1948 йилда туғилган) "Урушнинг аёлдан йироқ қиёфаси" асари учун 2014 йилда Нобель мукофотига сазовор бўлган. Адиба Иккинчи жаҳон урушида қатнашган беш юз нафардан ошиқ жангчи аёллар билан суҳбатлашиб, уларнинг уруш хотиралари ва фикр-мулоҳазалари асосида ўз асарини ёзган. Унда урушнинг жирканч ва совуқ қиёфаси далилларга таянилган ҳолда ишончли тарзда тасвирланган. Асар қаҳрамонлари ўзларининг миллати, дини, наслу насаби, ёши ва яшаш жойидан қатъи назар ҳар қандай урушларга қарши эканлигини баён қилишган. Урушнинг аянчли азоб-уқубатлари ва айрилиғу жудоликларини бошидан кечирган бўлса-да, аёл қалбининг гўзаллиги, нафис диди, назокати ва нафосати ҳамиша сақланиб қолиши ажойиб сатрларда тараннум этилган.\nАсар қаҳрамонларининг ушбу хотираларини тингланг:\nПулемётчи Анастасия: "Сиз ёзувчисиз. Ўзингиз бирор нима ўйлаб топинг. Ёрқинроқ нимадир. Бит, чирк, қусуқ бўлмасин… Ароқ ва қон ҳиди ҳам... Ҳаёт каби даҳшатли ҳам бўлмасин";\nҲамшира Мария Петровна: "Жанг майдонидан тўрт юз саксон битта ярадорни олиб чиқибман. Журналистлардан бири ҳисоблаб кўрибди: бутун бошли батальон";\nКатта сержант Мария: "Эркаклар жўнатмалар пунктига боришди, у ерда уларга кийим беришди. Бизга эса ҳеч вақо йўқ... Ярим йил ўтди… Оғир меҳнат бизни аёлликдан маҳрум қилди… Биологик ритм издан чиқди... Тушундингизми? Бу даҳшат! Энди ҳеч қачон аёл бўла олмаслигимизни ўйлашнинг ўзи даҳшат";\nЖангчи Софья: "Рейхстагга шу сўзларни ёздим: "Мен, Софья Кунцевич, урушнинг номини ўчириш учун шу ергача келдим", "Худо инсонни отиш учун эмас, муҳаббат учун яратган".\nАсарда алоқачи Мария Николаевна шундай хотирлайди: "Аня Кубарова деган қизимиз ўтлоқда ётибди. Алоқачимиз. У ўляпти - ўқ нақ юрагини тешиб ўтган. Шу пайт осмонда турналар галаси кўринди. Ҳамма тепага қаради, у кўзини очди. Қушларга қаради-ю: "Қизлар, афсус…" деди. Бироз жим турди-да, кейин бизга қараб: "Қизларжон, наҳотки ўлсам?" деди. Шу пайт почтачи Клава югурганича: "Ўлма! Ўлмай тур! Уйингдан хат келди" деб хат олиб келди. Аня кўзларини юммай кутиб турди. Клава унинг ёнига ўтириб, конвертни очди. Хат онасидан экан: "Суюкли қизим, қизалоғим..." Ёнимда шифокор турганди, у: "Бу мўъжиза, мўъжиза! У тиббиёт қонунларига зид равишда яшаяпти" деб такрорларди. Хатни охиригача ўқидик. Шундан сўнггина Аня кўзларини юмди".\nСветлана Алексиевич фашизмга қарши урушда хотин-қизларнинг эркаклар билан ёнма-ён курашгани, аммо бу уруш муштипар ва нозик хилқат вакиллари учун фақат мусибат эканлиги ҳамда аёллар ҳамиша ҳар қандай урушларга қарши эканлигини кўрсатиб берган. Зеро, асар қаҳрамони Тамара Степановна уруш воқеаларини хотирлаб: "Сталинград (Волгоград)да одам қони тўкилмаган бир қарич ер ҳам қолмаганди", деб ҳикоя қилар экан шундай дейди: "Одамлар ҳамон бир-бирини ёмон кўрадилар. Ўлдиришда давом этмоқдалар. Буни асло тушунолмайман… Ким булар? Биз... Булар бизмиз...".\nНобель мукофотини олган бу адибларнинг асарларини албатта ўқиб чиқинг, сарфлаган вақтингиз беҳуда кетмаслиги аниқ.


Тошкент, Ўзбекистон (UzDaily.uz) -- 23 апрель, душаньа куни соат 16.30 да БМТ Тараққиёт дастури ва БМТ Кўнгиллилар ташкилоти “Ерда бир кун” деб номланувчи фильм намойишига бағишланган тадбирни ўтказади. Тадбир Ёшлар ижод саройида бўлиб ўтади. Фильм бир вақтнинг ўзида дунёнинг 160 та нуқтасида намойиш этилади. Унга кириш бепул.\n“Ерда бир кун” бадиий фильм бўлиб, курраи заминимизнинг турли нуқталарида бир кунда рўй берган воқеа-ҳодисаларга бағишланади. 2008 йили ўтказилган мусиқа фестивали чоғида дунёнинг турли минтақаларидан келган мусиқачилар ўзаро ҳамкорлик қилган ва кинони яратиш лойиҳаси ҳам ўшанда туғилганди. Ўшанда мусиқачилар умумий куйни биргаликда чалишга уриниб кўришганди. Уриниш дастлаб, муваффақиятсиз чиқди, аммо охир-оқибат ҳаракатлар зое кетмади. Аввалига бир-бирига қовушмаган ҳаракатлар, илк бора ўзаро уйғунлашиб, ажойиб куй пайдо бўлди. Бу эса коммуникациянинг бошқа бир универсаль кўриниши – кинонинг яратилишига олиб келди.\nБу ғоядан илҳомланган минглаб режиссёрлар, талабалар ва бошқа кишилар 2010 йилнинг 10 октябрида дунёнинг 192 та мамлакатида бир пайтнинг ўзида сайёрамизда рўй бераётган воқеа-ҳодисаларга бағишланган 24 соатлик тасвирга олиш жараёнини бошлашди. Бунинг натижасида ўзига ҳос ажойиб “гео-видео архив” яратилди. Фильм давомида унинг қаҳрамонлари ҳаётидаги ўзгаришлар кузатиб борилади. Глобал миқёсда эса ибтидо ва интиҳо, туғилмоқ ва ўлмоқ ва яна туғилмоқликни, хуллас, бир кунлик ҳаётни кўрсатади.\nКўплаб нотижорат ташкилотлар, жумладан БМТ Тараққиёт дастурининг қўллаб-қувватлаши фильмнинг муваффақиятли чиқишини таъминлади. БМТ Тараққиёт дастурининг раҳбарлиги остида фильм 2011 йилда қайта намойиш этилди. Фильм намойиши 2015 йилга қадар давом этади.\n2010 йилнинг 10 октябридан буён фильм дунёнинг деярли барча мамлакатларида намойиш этилди. Намойишларнинг умумий вақти 3 минг соатдан ошиб кетди. Энди сиз ҳам ундаги воқеа-ҳодисалардан баҳраманд бўлишингиз мумкин. Фильм намойиши бепул ва барча учун очиқ.


Ҳаммамиз иссиқ жонмиз. Танамиз азоб чекса, даво излаб шифокорга борамиз. У ташхисни аниқ қўйиб, тўғри муолажа қилса яхшику-я, кўрмагандек бўлиб кетамиз. Аммо биргина хато билан дардимиз янада оғирлашиб қолиши ҳам ҳеч гап эмас. Яна бошқа жойдан нажот излаб, қанча овора бўламиз. Бу орада касаллик янада авж олмаслигига ким ҳам кафил бўла олади? Биргина шифокорнинг билимсизлиги қанчадан-қанча инсонларнинг саломатлигига салбий таъсир кўрсатиши мумкин. Бу фақат тиббиётда эмас, бошқа соҳаларда ҳам рўй бериши мумкин.\nБиргина мисол, маҳалла раисининг уқувсизлиги, маҳалла мутахассисининг билимсизлиги шу ерда истиқомат қиладиган аҳолининг турмуш тарзига таъсир кўрсатмай қолмайди. Агар аҳамият берадиган бўлсак, одамлар арзимаган муаммосига ечим излаб юқори ташкилотлар эшигида сарсон-саргардон юришади. Аслида ўша масалани маҳалла мутасаддилари ёрдамида ҳам осонгина ҳал қилиш мумкин-ку? Биринчидан, фуқаро бу ҳақда билмайди. Раисни фақат ўз хонасида керакли ҳужжатларга имзо қўйиб ўтирадиган раҳбар деб ўйлайди. Иккинчидан, уларнинг олдига ёрдам сўраб борганларнинг мурожаатлари аксарият ҳолларда ечим топмайди. Ён-атрофингиздаги одамлардан сўраб кўринг, нима дейишар экан улар маҳалла ҳақида. Одамларда негадир маҳаллага нисбатан ишончсизлик ошиб кетган. Аслида бу чигалликларга нима сабаб бўлмоқда?\nБир мавзуни ўрганиш баҳонасида маҳалла мутахассисларининг йиғилишига бордим. Оилавий ажримларни камайтириш мавзусида ўтказилаётган семинар-тренинг мавзуси мени қизиқтириб қўйди. Бир пайт атрофимдагиларнинг пичир-пичир гаплашаётгани диққатимни чалғитди. Бир он уларнинг сўзларига эътибор қилдим. Ўзининг шахсий ҳаёти билан боғлиқ муаммоларни муҳокама қилиб ўтиришарди. Оилаларга кириб бориш, эр-хотиннинг муносабатларини изга солишда қандай усуллар фойда бериши ҳақида куюниб гапираётган мутахассисни айримларгина тингларди холос. Мавзу жуда долзарб. Ҳатто энг намунали маҳаллада ҳам ажрашишлару нотинч оилалар йўқ эмас. Шундай экан, тажрибали инсонларнинг ўгитларига қулоқ тутиш ўрнига ўзини бепарволарча тутиш нечоғли тўғри? Ҳаммамизга яхши маълум, маҳалла мутасаддиларини тайёрлайдиган бирор олий ўқув юрти йўқ. Шунинг учун ҳам бу лавозимга ҳаётий тажрибаси бор кишилар тайинланади. Одамлар билан ишлаш, уларнинг муаммоларини ҳал қилиш, ўзгалар дардини ўз дардидек билиб елиб-югуриш учун доим изланиш зарур эмасми? Айниқса, кекса ёшли инсонлар билан кўпроқ гаплашиш, психологлардан маслаҳат олиш ўзи учун фойда эмасми? Бундай тадбирларда фақатгина йўқлама учун иштирок этиш нега керак?\nМаълум муддат ўзини қизиқтирган мавзуларда чақчақлашиб ўтирган мутахассислар зерикиб қолишди шекилли, «Бунча чўзишди, тугатақолишсин энди. Ҳали қанча ҳал қилиниши керак бўлган ҳужжат ишларимиз бор», деб диққинафаслик қила бошлашди. Ҳа, афсуски, бугун кўпчиликнинг ишни фақат ҳужжатлардагина «битириб» қўя қолаётгани жабрини яна халқ кўрмоқда. Агар шу қоғоздаги ишларимиз амалда ҳам ўз аксини топганда эди...\nМаҳаллаларда иш излаб юрган, ижтимоий аҳволи оғирлиги боис моддий кўмакка муҳтож кишилар оз дейсизми? Жиноятчилик, вояга етмаганлар ўртасидаги ҳуқуқбузарликларни-ку, айтмаса ҳам бўлаверади. Лекин мутасаддиларнинг ҳар йил якунида берадиган ҳисоботларида фақат натижалар яхши томонга ўзгаргани айтилади. Ҳеч ким «қани, кимни ишга жойлашда ёрдам бердинг, қайси оиланинг ярашишида ҳисса қўшдинг?», деб суриштирмайди. Агар йилдан-йилга кўрсаткичлар яхшиланиб бораётган бўлса, нега жамиятда бу сезилмаяпти? Муаммолар таг-туги билан йўқолиб кетмаяпти?\nМаҳалла мутасаддилари айтишлари мумкин: зиммамизга юкланган топшириқлар жуда кўп. Уларнинг ҳаммасига ҳам ечим топиш имконсиз. Бу мулоҳазаларга ҳам қаршилик билдиришдан йироқмиз. Биз хоҳлаётган нарса фақатгина маҳалла раиси ва мутахассисларининг одамлар билан янада яқинроқ бўлиши, уларнинг дарду ташвишини ўзиникидек билиб, елкама-елка тура олиши холос. Тўғри, вақти келса, ўз яқинимизнинг ҳам ташвишига яраш оғирлик қилади. Шундай бўлгандан кейин биргина маҳалла раисига қўйилаётган бу талаб тўғримикан, дейиш ҳам мумкин.\nҲамма гап шунда! Улар юртнинг олди одамлари, елкаси кенг — ҳамма дардини юклаганда ҳам чўкмайдиган кишилар бўлиши кераклигида. Буни амалга оширишда фақатгина кенг феъллик, бағри очиқлик эмас, билим ва салоҳият ҳам зарур. Ҳар қандай масалани ўз ўрни ва жойида ҳал қила оладиган раҳбар бошқаларига ечим топишда ҳам куч топади. Одамлар орасида юрганимизда, гап маҳаллага келиб тақалганда кўпчиликнинг ўз раисини ҳам танимаслигидан ичингиз ачийди. Аслида бу кимнинг айби? Ўша маҳалла аҳлинингми ёки оқсоқолнинг?..\n✔ 1352 🕔 17:16, 27.12.2018


Корхона таъсисчиларидан бири ўз ҳохишига кўра корхонадаги ўзига тегишли улушидан ушбу корхона фойдасига воз кечган тақдирда корхонада қандай солиқ оқибатлари юзага келади?\n«А» МЧЖ шаклидаги қўшма корхонаси 2012 йилда давлат рўйхатидан ўтиб, 2015 йилда дори воситаларини ишлаб чиқариш фаолиятини бошлаган. Бугунги кунда ҳам фақатгина инфузион эритмалар ишлаб чиқариш фаолияти билан шуғулланиб келмокда. Корхонанинг таъсисчилари Буюк Британия компанияси (улуши 40,3% ёки 1 885 400,11 АҚШ доллари) ва Ўзбекистон томонидан МЧЖ (улуши 59,7 % ёки 2 794 019,52 АҚШ доллари). Устав фонди икки таъсисчи томонидан ҳам тўлиқ шакллантирилган. Бугунги кунда чет эл корхонаси таъсисчиликдан ўз хоҳишига кўра чиқиб кетмоқчи. Бунда хорижий таъсисчи ўз хоҳишига кўра устав фондидаги ўз улушини «А» МЧЖ шаклидаги қўшма корхона фойдасига воз кечмоқчи. Корхона Ўзбекистон Республикаси Президентининг 2016 йил 16 сентябрдаги ПҚ-2595-сонли қарори билан ягона солик тўловидан озод қилинган.\nКорхона таъсисчиларидан бири ушбу корхонадаги ўзига тегишли улушига бўлган ҳуқуқини корхона фойдасига текинга қолдирса, яъни улушидан воз кечса, текинга берилган улуш қиймати солиқ солиш мақсадларида корхонанинг бошқа даромади сифатида қаралади ва солиққа тортилади (СКнинг 132, 355- моддалари). ЯСТ бўйича солиқ ҳисоб-китобининг 2-иловасида акс эттирилади ва солиқ солинадиган базага киритилади (АВда 2013 йил 22 мартда 2439-сон билан рўйхатга олинган). Бунда солиқ тўловчи Президентнинг 2016 йил 16 сентябрдаги ПҚ-2595 сонли қарорда (қарорнинг 8-бандида) баён этилган шартларга мувофиқ келадиган бўлса, у мазкур Қарор бўйича берилган имтиёзларни бошқа даромадларга нисбатан ҳам қўллаши мумкин.\n1.Ускуна учун қарздорликни талаб қилиш ҳуқуқини таъсисчига ўтказиш қандай хужжатлар билан ва қай тартибда расмийлаштирилса тўғри бўлади? 2.Агар таъсисчи тўлаб берган чет эл валютасида маблағни таъсисчи корхона ҳисобига воз кечса қандай солиқ оқибатлари юзага келади? 3.Агар тўлаб берилган чет эл валютасидаги маблағни берилиши карз шартномаси асосида расмийлаштирилган бўлса ушбу сумма кейинчалик Устав фондига йуналтирилиши мумкинми? 4.Чет эл валютасида берилган валюта қийматидаги қарз қай тартибда қайта баҳолаб борилади? 5.Янги технологик ускуна бўйича қандай имтиёзлар мавжуд?\nМЧЖ шаклидаги корхона (асосий фаолияти ишлаб чиқариш) 2015 йил 25 сентябрда (ИМ-40 БЮД га асосан) импорт конрактига асосан чет элдан 270 000 АҚШ доллари қийматидаги янги технологик ускуна харид қилди. Корхонанинг харид қиладиган импорт ускунасини кирим қилинишини (конвертация масаласидаги кийинчилик сабабли) тезлаштириш мақсадида чет эллик хамкорга ускуна қийматини таъсисчи ўз хисобидан тўлади.... Далее\nКорхонада ўз улушини сотаётган таъсисчининг яна тақсимланмаган соф фойдаси, резерв ва қўшилган капиталида ва бошқа хусусий капитал моддаларида ҳам ҳиссаси бор. Норезидент юридик шахс бошқа норезидент юридик шахсга қўшма корхонадаги устав фондига киритган ўз улушини олди-сотди шартномаси орқали бермоқчи.... Далее\n1. Вақтинчалик рахбарликни таъсисчи бажиши мумкинми ва бу қандай расмийлаштирилади? 2. Берилган займдан воз кечиш мумкинми ва бу қандай тартибда амалга оширилади? Бу суммадан хеч қандай солиқ тўланмайдими?\nКорхонамиз рахбарига фоизсиз қарз берилган эди.Рахбаримиз вафот этди ва бу қарз қайтарилмаган эди.... Далее\nКорхона бош директори ўз хохиши биноан ишдан бўшаш тўғрисидаги аризасига кўра таъсисчининг имзосисиз хам ишдан бўшаса бўладими?\nКорхона бош директори бир неча бор корхона таъсисчисига ўз хохишига кўра ишдан бўшатиш аризасини ёзган. Шунга карамасдан корхона таъсисчиси лавозимидан бўшатмаган. Хозирги кунда корхона иш фаолияти тўхтаб турибти. Қандай қилиб бўшатиш тўғр... Далее\n“А” юридик шахс бошқа бир нечта юридик ва жисмоний шахслар билан биргаликда “Б” юридик шахсни таъсис этди ва унинг таъсисчисига айланди. ... Далее


Қочоқ президент. Афғонистоннинг қулашида Ашраф Ғани қанчалик айбдор?\n27 сентябр 2021, Тошкент вақти: 20:52\nСобиқ президент Ашраф Ғанининг Фейсбук саҳифасида эълон қилинган видеомурожаатидан скриншгот - 18 август, 2021\nТолибон Кобулни эгаллаб олганидан кейин Афғонистондан қочган президент Ашраф Ғани Бирлашган Араб Амирликлари (БАА) ҳукумати томонидан қабул қилинди. Ташқи ишлар вазирлиги баёнотига кўра, БАА Ашраф Ғани ва унинг оила аъзоларини "инсонпарварлик нуқтаи назаридан" Дубай қабул қилган.\nАшраф Ғани Афғонистонни 15 август куни тарк этган эди. Ўша куниёқ Кобул толибонга бирор қаршиликсиз таслим бўлган эди. Ғани кейинчалик Facebook'да Толибон ғалаба қозонганини айтиб, "қон тўкилмаслиги" учун кетганини таъкидлаган.\nЧоршанбагача Афғонистон президентининг қаердалиги номаълум эди. Унинг Тожикистон, Ўзбекистон ёки Қатарга кетган бўлиши мумкинлиги ҳақидаги хабарлар тасдиқланмаган.\nАфғонистоннинг қулашида Ашраф Ғани қанчалик айбдор?\nТолиблар Кобулга бостириб кирганида мамлакатдан қочиб кетган Афғонистон президенти Ашраф Ғани қўпол ва зиддиятли шахс эди. Унинг раҳбарлик услуби қатор муҳим ва нуфузли одамларни бездириб, Афғонистон хавфсизлик кучларининг тор-мор этилишига сабаб бўлди.\nТолибон ҳаракатининг минглаб жангарилари Кобулни қуршаб олган, пойтахтни ваҳима ва қўрқув чулғаган, аҳоли эса шаҳарнинг қон билан ишғол этилишига ва жангари исломчи гуруҳ ҳокимияти остидаги зулмкор ҳаётга қайтишга ҳозирлик кўрмоқда.\nКўчалардаги саросима ва Кобул аэропортининг одамлар билан тўлиб-тошиши манзарасида баланд мартабали ҳукумат мулозимлари ва сиёсий етакчилар ҳокимиятни тинч йўл билан топшириш хусусида “Толибон” кучлари билан оғир музокараларга киришган.\nБироқ президент Ашраф Ғанидан дом-дарак йўқ.\nВазирлари зўр бериб у билан боғланишга уринишади, аммо президент офиси қўнғироқларга жавоб бермайди. Мураккаб даврни бошидан кечираётган Афғонистон етакчиси бир неча соат бурун, энг яқин аъёнлари билан бирга Кобул марказида жойлашган президент саройини яширинча тарк этиб, учоқда номаълум мамлакатга – ўз юртидаги талотўплардан узоққа учиб кетганди.\nБундан атиги бир неча кун олдин мамлакатдан кетмасликка ваъда берган Ғани 15 август куни, мамлакат учун айни синов фурсати етган маҳалда қочиб кетди. Хоинларча қочди.\nҚочишни режалагани ҳақида ҳатто ўз ҳукуматининг энг муҳим аъзоларини, жумладан, мудофаа вазири вазифасини бажарувчи Бисмиллоҳ Хон Муҳаммадийни ҳам воқиф қилмади.\n“Улар бизнинг қўл-оёғимизни боғлаб, мамлакатни сотишди”, деб ёзди Муҳаммадий, саросимага тушган расмийлар бош қўмондон мамлакатдан қочганидан хабар топишганида.\n“Ғани ва унинг тўдасига лаънатлар бўлсин”, деди Муҳаммадий қочоқ давлат раҳбарининг у билан бирга қочиб кетган икки энг яқин вакили – миллий хавфсизлик бўйича маслаҳатчи Ҳамидуллоҳ Муҳиб ва президент маъмурияти бошлиғи Фозил Фазлийни назарда тутиб.\nҒанининг эски рақиби ва ҳукуматдаги иккинчи юқори мартабали мулозим бўлмиш Абдулла Абдулла “Аллоҳ уни қилмишлари учун жавоб беришга мажбур қилади”, деб айтди.\nҚочиб кетганидан сўнг бир неча соат ўтиб, Ғани Афғонистонни тарк этиш сабабини очиқлади – гўёки “қон тўкилишига йўл қўймаслик” учун шундай қилган эмиш. Айрим хабарларда у номаълум учинчи мамлакатга ўтиб кетишдан олдин дастлаб Тожикистонга ёки Ўзбекистонга (иккала давлат ҳам бу маълумотни рад этди) учиб борганини ёзишди. Мана, 18 август якунланяпти ҳамки унинг қаердалиги номаълумлигича қолаётир.\nҒанининг Кобул қаршилик кўрсатмасдан Толибон кучлари ихтиёрига ўтган паллада қочиши унинг етти йиллик нотинч ва зиддиятли бошқарув даври ниҳоясига етгани белгиси эди.\nТаҳлилчилар фикрича, 72 ёшли Ғанининг кескин ва авторитар бошқарув услуби муҳим ва нуфузли одамларни бездириб, Афғонистон хавфсизлик кучларининг тор-мор бўлишига ва ҳукуматнинг қулашига олиб келди.\nТолибон ҳаракати хориж қўшинлари мамлакатдан олиб чиқиб кетила бошлаган 1 майданоқ шиддатли ҳужумларни бошлаган эди. Гуруҳ жангарилари бир ҳафтадан кўпроқ вақт ичида Афғонистоннинг кўплаб шаҳарларини босиб олди, ҳукумат кучлари эса минг-минглаб аскарлар билан уларга таслим бўлди ёки чекинди.\n“Унинг ихтилоф келтириб чиқарувчи ва нохалқчил раҳбарлиги урушни бошқариш ва режалашга халал берди”, дейди Кобулдаги “Афғон таҳлил тармоғи” мустақил таҳлил маркази тадқиқотчиси Али Одилий.\nҒани мамлакат хавфсизлик хизмати раҳбариятини бир неча марта тарқатиб юборган ва алмаштирган. У, шунингдек, қатор обрўли шахсларни, жумладан, вилоятларда, айниқса, Афғонистон шимолида ҳокимиятни тутиб турган собиқ дала қўмондонларини ҳукумат таркибидан сиқиб чиқарган.\n“Сўнгги ҳафталарда шимолий вилоятларнинг толибларга қаршилик кўрсата олмагани қисман Ғанининг муҳим шахсларни бошқарувдан узоқлаштиргани ва маҳаллий ҳокимият тузилмаларини заифлаштиргани натижасидир”, деб урғулайди Лондондаги “Chatham House” таҳлил маркази илмий ходими Ҳамид Ҳакимий.\nИқтидор ва қулаши\nСобиқ молия вазири Ашраф Ғани 2014 йилда – сохтакорлик ва овоз бериш натижалари бузиб кўрсатилишига доир сон-саноқсиз айбловлар соясида хира тортган президентлик сайловида ғалаба қозониб, ҳокимиятга келган эди.\nШарқдаги Логар вилоятида туғилган этник паштун Афғонистонда олий сиёсий лавозимни эгаллаш учун зарур малакадан бебаҳра эмасди аслида. У Жаҳон банкида ва Бирлашган Миллатлар Ташкилотида ишлаган, ҳатто қашшоқ давлатларнинг муаммоларини қандай ҳал қилиш ҳақида китоб ҳам ёзганди.\nБироқ Ғанига кенг халқ оммасининг дастаги етишмади, қолаверса, АҚШда узоқ вақт қувғинда юриши туфайли оддий афғонлар билан алоқасини йўқотган одам эди у.\nУ ўзини Ғарбда таҳсил олган бир гала ёрдамчи ва маслаҳатчилар билан қуршаб олиб, ички манфаатдор томонларнинг муҳим муаммоларидан иҳоталанди.\nҒанини яна этник фаворитчиликда ва мамлакатдаги этник гуруҳлар ўртасидаги кескинликни рағбатлантиришда ҳам айблашади.\nҲакимий қочоқ президентни “классик афғон популисти” деб атайди. “Унинг саёз популизми қисман, ўзи бошқаришни хоҳлаётган жамиятни академик ва антропологик тушунишига қаттиқ ишонганидан кибрга берилгани ҳосиласидир. У, шунингдек, қизиққон президент эди: раъйига қарши фактларни тақдим этишганида ёки ундан ҳам ёмони, уни танқид қилишганида тилини жиловлашни ва ахлоқ-одоб сақлашни уддалай олмасди”, дейди таҳлилчи.\nБир пайтлар Ғани билан бирга ишлаган, собиқ ҳукумат маслаҳатчиси Ториқ Фарҳодий президентни муросага боришни ёки ҳокимиятни бошқага беришни хоҳламайдиган “хавфли” етакчи, дея таърифлайди.\n“Унинг сиёсий одимлари фақат ўз ҳокимиятини асрашга қаратилганди. Айни жараёнда у кўплаб манфаатдор томонлар – анъанавий етакчилар ёки технократларни ўзидан узоқлаштирди”, дейди Фарҳодий.\n“Тинчликка эришиш имконини ўғирлади"\nҒани ўзи 2014 йилги сайловдаги рақиби Абдулла билан бирга имзолаган ҳокимият бўлиниши ҳақидаги битим шартларига риоя қилишдан бош тортдики, бу бошқариш қийин бўлган миллий бирлик ҳукумати тузилишига олиб келди, яъни ҳукуматнинг ўзи ўта тарқоқ бўлиб, беҳуда мунозараларга ўралашиб қолди.\nАшраф Ғани 2019 йилги президент сайловида яна ғалаба қозонди – бу сайлов ҳам сайловчиларнинг жуда кам қисми иштирокида ва сохтакорликда айблашлар билан кечди. Хорижий давлатлар ва мамлакат ичкарисидаги мўътабар кишилар ундан толиблар билан тинчлик музокаралари фойдасига сайловни кечиктириб туришни қаттиқ илтимос қилишди. Бироқ Ғани кўнмади.\n2018 йилда Қўшма Штатлар афғон ҳукумати иштирокисиз, Толибон кучлари билан тўғридан-тўғри музокара бошлаган эди. Ўн саккиз ойдан сўнг томонлар ажнабий қўшинларнинг Афғонистондан олиб чиқиб кетилишига замин ҳозирлаган икки томонлама шартномага имзо чекишди.\nУшбу битимда томонлардан бири ўлароқ қайд этилмагани Ашраф Ғани ҳукуматининг обрўсига путур етказди. Шунингдек, ҳужжат унинг маъмуриятига Толибоннинг беш минг нафар жангчисини озод этиш мажбуриятини юкларди. Аввалига Ғани тутқундаги жангарилар ёппасига қўйиб юборилишига эътироз билдирди, кейин эса истар-истамай рози бўлди, аммо асирларни шу қадар имиллаб бўшатдики, тинчлик музокаралари бир неча ойга чўзилиб кетди.\n2020 йил сентябрда, ички афғон тинчлик музокаралари бошланганидан сўнг мунаққидлари Ғанини иқтидорда қолиш мақсадида сулҳ жараёнини бир неча бор тўхтатиб қўйишда ва издан чиқаришда айбладилар.\nВа, мана, орадан қарийб бир йил ўтиб, Ғани Афғонистонда тинчлик қарор топишига эмас, балки Толибон Кобулда ҳокимиятни эгаллаши манзарасида 20 йиллик демократик бошқарув хотима топганига гувоҳ бўлмоқда.\n“Ғани Афғонистон халқининг тинчликка эришиш имкониятини ўғирлаган президент сифатида ёдда қолади”, дейди Фарҳодий.\n“Иккинчи Сайгон”. Афғонистон воқеаларининг АҚШ ва Ғарбдаги акс-садоси


Амалдорлар шикоятчиларга ён бермайдиган кўринади\n26 июн 2022, Тошкент вақти: 09:34\nТошкент шаҳрининг Чилонзор туманидаги 7-мавзеда яшовчи фуқаролар ўз уйлари яқинида сил ва тери-таносил касалликлари диспансерлари қурилиши режасидан норозилик билдирмоқда.\nУлар Ўзбекистон президенти Ислом Каримов, шаҳар кенгаши депутати Мелкумов, Республика давлат санитария-эпидемиология назорати маркази бош врачи Қурбонов ва шаҳар соғлиқни сақлаш бошқармасига шикоят хати ҳам йўлланган.\n“Бизнинг мавзеда яшовчиларнинг барчаси уйимиз олдида сил ва тери-таносил касалликлари диспансерлари қурилишидан норози. Дарахтларни кеса бошлашди. Бормаган жойимиз қолмади”, - дейди 7-мавзеда яшовчиси Татьяна Давлатова “Озодлик” мухбири билан суҳбатда.\nЧилонзор туманига ўтган асрнинг 60-йилларида кўчиб келган Алла Коноплёва бутун умр парвариш қилиниб, ободонлаштириб келинган жойлар бир зумда йўқ қилинаëтганидан дардини кимга айтишни билмаслигини гапирди.\n“Болалар ва биз учун бу ерлар дам оладиган жой ҳисобланар эди. Энди эса 42 ва 37-уйлар ўртасида сил касаллиги диспансери қурилмоқда. Тўғри, ҳали қурилиши бошланмади-ку, аммо диспансер қад кўтарилиши кутилаëтган ҳудуд темир панжаралар билан ўралган. Аҳоли яшайдиган уйга яқин жойда бундай диспансерлар қурилиши керак эмас-ку!? Одамлар ўзи ҳаво етишмаслигидан, аллергиядан қийналаëтган бўлса-ю, устига-устак юқумли касаллар диспансери қурилса-я”, - деб эътироз билдиради А.Коноплёва.\nЧилонзор тумани ҳокимлиги девонхонаси мудири Мавжуда Исаева 7-мавзеда яшовчилар қанчалик тўполон кўтармасин, диспансер барибир қурилишини таъкидлар экан: “Тошкент шаҳар ҳокимининг 2006 йил 27 октябрдаги қарорига биноан “Global Project Management INC.” компаниясига Чилонзор туманида янги замонавий тиббий ускуналар билан жиҳозланган тери-таносил ва сил касалликлари диспансерлари биносини 7-мавзеда ажратилган ер майдонида қуриб бериш ва беғараз фойдаланишга топшириш юклатилган. Бу қарорнинг барча меъëрларга тўғри келиши кўрсатилган. Санитария меъёр ва қоидалари тўғрисидаги ҳужжатнинг 5-бандига кўра, диспансер турар-жой биноларидан камида 15 метр масофада бўлиши лозим. Бу касаллар ëтадиган жой эмас, одамлар қатнайдиган диспансер бўлади”, - деди.\nЎзбекистон давлат санитария-эпидемиология назорати маркази ходими Венера Баратова жаҳон стандарти бўйича қурилаëтган бундай диспансернинг ўша атрофда яшайдиган аҳолига ҳеч қандай хавфи йўқлигини билдирди.\n“Биз бу масалани ўрганиб чиқиб, уларнинг қўлига хат бердик. Лекин улар тушунишни истамаяпти. Бу жойга қатнаб даволанадиган беморлар атрофдагиларга хавф солмайди. Аксинча бунинг ўша атрофда яшайдиган аҳолига фойдаси катта бўлади. Буларнинг ҳаммаси жаҳон стандартлари бўйича қурилаëтган диспансерлар”, - деди Венера Баратова.


22:57 05.07.2017 (Янгиланган 11:06 06.07.2017)\nШавкат Мирзиёев фармони билан шунингдек, Уй-жой комуннал хизмат кўрсатиш вазири ҳам ўз эгаллаб турган лавозимидан кетди\nТОШКЕНТ, 5 июл — Sputnik. Ўзбекистон президенти фармони билан Республика Мудофаа вазири ўринбосари лавозимидан озод этилди, деб хабар қилди Ўзбекистон президенти матбуот-хизмати.\n"Ўзбекистон Республикаси Президентининг 2017 йил 5 июлдаги ПҚ-3113-сон қарорига мувофиқ Салиев Музаффар Холдарбаевич бошка ишга ўтиши муносабати билан Ўзбекистон Республикаси Мудофаа вазири ўринбосари лавозимидан озод этилди", — дейилади хабарда.\nШунингдек, Искандаров Эркин Буриевич Ўзбекистон Республикаси Уй-жой коммунал хизмат кўрсатиш вазири лавозимидан озод этилган.\nЯнги уй-жой комуннал хизмат кўрсатиш вазири этиб собиқ Мудофаа вазири ўринбосари Салиев Музаффар Холдарбаевич тайинланган.\nБекзот Мардонович Мавлонов эса Ўзбекистон Республикаси Бош прокурорининг ўринбосари лавозимига тайинланган.\nМуротжон Бердиалиевич Азимов эса Ўзбекистон Республикаси Бош прокурорининг биринчи ўринбосари лавозимига тайинланган ва шу муносабат билан Бош прокурор ўринбосари лавозимидан озод этилган.


Тошкент вилояти ИИБ гиёҳвандлик билан боғлиқ жиноятлар ҳақида маълумот берди\nГиёҳвандликка ружу қўйган инсон одамийлик, инсонпарварлик, қон-қариндошлик ришталарини бутунлай унутади. Наркотик моддаларнинг барчаси наслга салбий таъсир кўрсатади. Гиёҳванд аёл ёки эркакнинг фарзандлари туғма ногирон, майиб-мажруҳ, ақли заиф, жисмонан ривожланмайдиган бўлиб туғилади. Яна шуни айтиш лозимки гиёҳвандларнинг аксарияти ўпка саратони, асаб, бўғма касалликлар билан оғрийди. Гиёҳвандларнинг умри фожиа билан тугайди. Тошкент вилояти ИИБ гиёҳвандлик билан боғлиқ жиноятлар ҳақида маълумот берди.\nЖорий йилнинг 7 июль куни соат 15.30 да ўтказилган тезкор тадбир давомида Янгийўл туманида яшовчи, вақтинча ишсиз, 1990 йилда туғилган М.А. Янгийўл тумани Т.Жўрабеков кўчасида гумонланиб текширилганда, ёнидан 607,8 гр. «марихуана» гиёҳванд моддаси олинди.\nЎтказилган тезкор тадбир давомида Бекобод шаҳрида яшовчи, вақтинча ишсиз, 1983 йилда туғилган С.К. шу йилнинг 12 июль куни соат 13.00 да, 12-даҳа ҳудудида 20,4 гр. «марихуана» гиёҳванд моддасини 50.000 сўм пул эвазига вақтинча ишсиз, В.К.га сотаётган вақтида аниқланиб, ушланган. Ушбу ҳолат юзасидан С.К.нинг уйи гумонланиб текширилганда, уйи меҳмонхонасидан 45,2 гр. «марихуана» гиёҳванд моддаси олинди.\nЧирчиқ шаҳрида, 17 июль куни соат 21.30 да ўтказилган тезкор тадбир давомида, Чирчиқ шаҳрида жойлашган АЁҚШнинг олдида вақтинча ишсиз, 1978 йилда туғилган И.Х. 471,5 гр. «марихуана» гиёҳванд моддасини вақтинча ишсиз, 1963 йилда туғилган А.Х.га 400.000 сўм эвазига сотаётган вақтида ушланди.\nУшбу ҳолатлар юзасидан Ўзбекистон Республикаси Жиноят Кодексининг тегишли моддалари билан жиноят ишлари қўзғатилган.


Байден илк бор "Пандора досьеси"га изоҳ берди - 05.10.2021, Sputnik Ўзбекистон\nБайден илк бор "Пандора досьеси"га изоҳ берди\nАмерика президенти Байден АҚШ "Пандора досьеси"ни ўрганаётганини маълум қилди 05.10.2021, Sputnik Ўзбекистон\nТОШКЕНТ, 5 окт - Sputnik. Америка президенти Жо Байден АҚШ дунёнинг турли етакчилари билан боғланаётган офшор активлари акс этган "Пандора досьеси"ни ўрганаётганини маълум қилди."Биз ҳозир буни ўрганяпмиз", - деди Байден журналистлар томонидан АҚШ досье билан боғлиқ бирор бир чора кўрадими, деган саволга жавобан.Илгарироқ хусусан, Жорж Сорос фонди томонидан молиялаштириладиган суриштирув ўтказувчи журналистлар халқаро консорциуми (ICIJ) қатор дунё етакчиларининг офшор схемаларига алоқадорлиги иддао қилинган "Пандора досьеси"ни эълон қилган эди. Ҳужжатда 35 нафар амалдаги ва собиқ сиёсатчилар, шунингдек, 100га яқин давлаилардан 400 нафар амадорлар номлари келтирилган.Журналистлар консорциуми ўтказган суриштирувда АҚШ солиқдан қочиш мумкин бўлган энг йирик давлат сифатида тилга олинган.Консорциум ушбу суриштирувни молиявий сирларнинг энг кўламдор фош этилиши, дея атаган. Суриштирувда 117та давлатдан 600дан зиёд журналистларнинг репортажлари шунингдек, сиздирилиш оқибатида эга бўлинган 11,9 миллионта файллар ўз аксини топган.\nАмерика президенти Байден АҚШ "Пандора досьеси"ни ўрганаётганини маълум қилди\nТОШКЕНТ, 5 окт - Sputnik. Америка президенти Жо Байден АҚШ дунёнинг турли етакчилари билан боғланаётган офшор активлари акс этган "Пандора досьеси"ни ўрганаётганини маълум қилди.\n"Биз ҳозир буни ўрганяпмиз", - деди Байден журналистлар томонидан АҚШ досье билан боғлиқ бирор бир чора кўрадими, деган саволга жавобан.\nИлгарироқ хусусан, Жорж Сорос фонди томонидан молиялаштириладиган суриштирув ўтказувчи журналистлар халқаро консорциуми (ICIJ) қатор дунё етакчиларининг офшор схемаларига алоқадорлиги иддао қилинган "Пандора досьеси"ни эълон қилган эди.\nҲужжатда 35 нафар амалдаги ва собиқ сиёсатчилар, шунингдек, 100га яқин давлаилардан 400 нафар амадорлар номлари келтирилган.\nЖурналистлар консорциуми ўтказган суриштирувда АҚШ солиқдан қочиш мумкин бўлган энг йирик давлат сифатида тилга олинган.\nКонсорциум ушбу суриштирувни молиявий сирларнинг энг кўламдор фош этилиши, дея атаган. Суриштирувда 117та давлатдан 600дан зиёд журналистларнинг репортажлари шунингдек, сиздирилиш оқибатида эга бўлинган 11,9 миллионта файллар ўз аксини топган.


Илҳом Мўминжонов: Одил Аҳмедовнинг таклифига биноан "Навбаҳор"га келгандим\n28 ноябрь, 2016, 15:50\n“Навбаҳор” – “Норин” ўртасидаги ўтиш ўйинидан сўнг ташкил этилган матбуот анжуманининг иккинчи қисмида “Навбаҳор” мураббийи Илҳом Мўминжонов иштирок этди.\n- Мен Одил Аҳмедовнинг қўнғироғидан кейин “Навбаҳор”даги вазиятти ўрганиб чиқдим. Наманган вилояти ҳокими билан учрашув жамоани Олий Лигада олиб қолиш учун қўлдан келганча ҳаракат қилишимиз кераклигини келишиб олдик.\nМен “Навбаҳор” мураббийлигига келганимда вазият жуда оғир эди. Лекин мана кўриб турибсиз клубни Олий Лигада олиб қолдик. Бундан барча хурсанд. Бунинг учун ёрдамчиларимга ҳам раҳмат.\nБундай қорли майдонда ўйин ўтказиш осон эмас. Бу вазиятда Биринчи Лига ёки Иккинчи Лига иштирокчиси сизга рақиблик қиладими фарқи йўқ. Шу шароитларда ҳар қандай ҳисоб қайд этилиши мумкин. Шунинг учун мен футболчиларга бу баҳс жуда қийин ўтишини айтиб ўтгандим ва амалда ҳам шундай бўлди.\nСтадион қордан тозаланмаганини кеча билгандим. Шунинг учун футболчиларни Қибрайдаги қорли стадионда шуғуллантиргандик. Қолаверса, бугунги беллашувда бизга омад ҳам кулиб боқди. Мен Наманган аҳлини бугунги ғалаба билан табриклайман.\nЖамоада келаси йили ўзгаришлар бўлади. Бу футболчилар жамоада қолишади. Асосий эътибор, барибир маҳаллий ўйинчиларга қаратилади, - дейди "Навбаҳор" устози.


Инвестициялар ва ташқи савдо вазири ўринбосарлари тайинланди – Газета.uz\nИнвестициялар ва ташқи савдо вазирининг биринчи ўринбосари ва ўринбосарлари тайинланди.\n28 январ 2019, 18:15 Сиёсат\nЎзбекистон президентининг 28 январдаги қарорларига мувофиқ, Ўзбекистон инвестициялар ва ташқи савдо вазири ўринбосарлари тайинланди, дея хабар қилди давлат раҳбари матбуот хизмати. Аввал хабар қилганимиздек, Сардор Умурзоқов инвестициялар ва ташқи савдо вазири бўлди.\nСунатулла Хусанович Бекенов Ўзбекистон инвестициялар ва ташқи савдо вазирининг биринчи ўринбосари лавозимига тайинланди ва шу муносабат билан Инвестициялар бўйича давлат қўмитаси раисининг биринчи ўринбосари лавозимидан озод этилди.\nЛазиз Шавкатович Кудратов Ўзбекистон инвестициялар ва ташқи савдо вазирининг ўринбосари лавозимига тайинланди, шу муносабат билан Инвестициялар бўйича давлат қўмитаси раисининг биринчи ўринбосари лавозимидан озод этилди.\nШуҳрат Абдушарифович Вафаев Ўзбекистон инвестициялар ва ташқи савдо вазирининг ўринбосари лавозимига тайинланди, шу муносабат билан Ўзбекистон Инвестициялар бўйича давлат қўмитаси раиси ўринбосари лавозимидан озод этилди. Шунингдек, Шуҳрат Вафаевга Ўзбекистон Тикланиш ва тараққиёт жамғармасининг ижро этувчи директори вазифасини бажариш ҳам юклатилган.\nБадриддин Нурутдинович Абидов Ўзбекистон инвестициялар ва ташқи савдо вазирининг ўринбосари лавозимига тайинланди, шу муносабат билан ташқи савдо вазири ўринбосари лавозимидан озод этилди.\n«Газета.uz» 2 158\n29.09 Суғурта полиси ёнида бўлмаган ҳайдовчиларнинг транспорт воситалари энди ушлаб турилмайди\n29.09 Ростов ва Самарадаги лагерларда яшаган барча ўзбекистонликлар ўз ватанга қайтарилди — ТИВ


Машҳурлар ҳаёти: Пифагор (видео) — «Умид» — ИДУМ\nМашҳурлар ҳаёти: Пифагор (видео)\nPifagor Pifagor haqida video Pifagor teoremasi Видео математика Пифагор Пифагор биографияси Пифагор теоремаси\nAuthorshahz 20.10.2016 21.10.2016 No Comment\nПифагор — (қад. грекча Πυθαγόρας ὁ Σάμιος, лот. Pythagoras; милоддан аввалги 570—490 йиллар) — қадимги юнон файласуф ва математиги. 530 йилдан жанубий Италиядаги Кротоне шаҳрида, кейинроқ Метапонт шаҳрида яшаган.\nБу юнон олимининг ҳаёти ҳақида унинг Самос оролида туғилганлиги ва 2500 йилча аввал Кротон (Италиядаги қадимги юнон колонияси)га келиб яшаб қолганлиги маьлум, холос. Бу ерда у фалсафий мактаб (пифагорчилар иттифоқи) тузган ва ўз шогирдлари – пифагорчилар билан биргаликда илм-фан билан шуғулланган. «Сон барча нарсанинг моҳияти, олам эса сонлар ва улар орасидаги муносабатларнинг уйғунлашуви» деган ғоялар Пифагор фалсафасида илгари сурилган. Шогирдлари фанда нимани кашф этган бўлсалар, уларнинг ҳаммасини устозимизнинг кашфиёти, деб ҳисоблашган. Шу сабабли кўпгина муҳим илмий кашфиётлар Пифагор номи билан боғланади. Геометрияда машҳур «Пифагор теоремаси» шунингдек тўғри кўп бурчаклар ва кўпёқлиларнинг тузилиши; география ва астрономияда – Ер шар шаклида эканлиги ва унга ўхшаш бошқа дунёлар ҳам мавжудлиги; мусиқада тор ёки най билан у чиқараётган овознинг узун-қисқалиги ўртасида узвий боғлиқлик борлиги ҳақидаги кашфиётлар шулар жумласидандир. Муҳими, буларнинг барчаси икки ярим минг йил муқаддам қилинган кашфиётлардир.\nПифагор ҳақида видео (рус тилида)\n5. Mashxur shaxslar — Pifagor\n1 октябр — Ўқитувчи ва мураббийлар куни\nМактабда янги йил нишонланди


Табиатнинг нодир жавоҳирлари - Народное Слово\nМана, 17 йилдирки, жаҳонда 11 январь санаси “Миллий боғлар ва қўриқхоналар куни” сифатида нишонлаб келинмоқда. Зеро, экологик барқарорликни таъминлаш, биологик хилма-хилликни сақлаш, атроф-муҳит мусаффолигига эришишда бундай объектларнинг алоҳида ўрни бор.\nЎзбекистон Республикаси Табиатни муҳофаза қилиш давлат қўмитасидан маълум қилишларича, бугунги кунда юртимизда саккизта давлат қўриқхонаси, иккита миллий боғ, ўнта давлат буюртмахонаси, бешта табиат ёдгорлиги, битта экомарказ ҳамда шунча биосфера резервати фаолият кўрсатмоқда. Уларнинг умумий майдони эса 9,1 миллион гектардан ошди.\nМутахассисларнинг айтишича, табиатда турларнинг ривожи бамисоли занжирдек бири-бири билан чамбарчас боғланган бўлиб, улар ўзаро яхлит экотизимни ташкил этади. Ҳатто бир гиёҳнинг йўқолиши ҳам яшил оламнинг мувозанати бузилишига олиб келади. Аммо шунга қарамай, табиат неъматларига бўлган нооқилона муносабат айрим турларнинг тобора камайиши, қолаверса, бутунлай йўқолиб кетишига сабаб бўлмоқда. Айни пайтда дунё бўйича 16 минг 928 тур йўқолиб кетиш хавфи остида эканлиги, айниқса, ачинарлидир. Бу флора ва фаунанинг табиий кўпаядиган ҳудудлари тобора қисқариб бораётгани, ноқонуний овнинг камаймаётгани билан изоҳланмоқдаки, шу жиҳатлар соҳа мутахассислари зиммасидаги масъулиятни янада кучайтиришни талаб қилади.\nЗарафшон тоғининг жануби-ғарбий ёнбағридаги “Китоб давлат геологик қўриқхонаси” давлат корхонаси заминимизнинг қадим тарихидан сўзловчи ноёб табиат обидалари билан машҳур. Унинг умумий майдони 3938 гектардан иборат бўлиб, денгиз сатҳидан 1300-2700 метр баландликда жойлашган. Бу ерда Оби Сафит, Хўжақўрғон, Зинзилбоғ, Новабоғ каби сойлардан гўзал ва бетакрор тоғ даралари ҳосил бўлган.\n— Қўриқхонамизнинг табиати ниҳоятда ранг-баранг, — дейди қўриқхона директори Ўткир Раҳмонов. — Бу ерда ўсимликларнинг қарийб 800, ҳайвонларнинг эса 136 тури учрайди. Айниқса, Зарафшон арчаси, Туркистон заранги, момиқли заранг, Бухоро бодоми, дала чирмовуғи кенг тарқалган бўлиб, улардан тоғ ўрмонлари пайдо бўлган. Дараларнинг пастки қисмлари эса ёнғоқзор, толзор ва магалепка билан қопланган. Қуйироққа тушсангиз, бутасимон дарахтлар пойингизга тўшалади. Бундан ташқари, 280 турдаги шифобахш гиёҳ учрайди. Ўсимликлардан 22 тури камёб бўлиб, Ўзбекистон Республикасининг “Қизил китоби”га киритилган.\nҚўриқхонанинг ҳайвонот олами ҳам ўзига хос. Толай-қуён, жайра, бўрсиқ, сувсар, тулки ва бўри ҳудуд учун одатий турлар ҳисобланади. Айрим даҳаларда эса Ўрта Осиё кобраси учраб турса, этномофаунанинг қизиқарли объектларининг асосий қисми шу ерда жамланган. Бинобарин, капалакларнинг 80, ўргимчакларнинг 51, қисқичбақасимонларнинг 11, қушларнинг эса ўнлаб тури қўним топган.\nАслида қўриқхоналар фаолиятидан кўзланган асосий мақсад ҳам ноёб табиат объектлари, ландшафтлар, камёб ўсимлик ва ҳайвонот турларининг ирсий фондини сақлаб қолишдир. Юртимизда қўриқхона ва миллий боғлар ҳудудини кенгайтириш, ўрмонзорлар барпо этиш, қисқача айтганда, яшил олам мувозанатини сақлаш борасидаги ислоҳотлар изчил амалга оширилаётгани таҳсинга лойиқ. Бунинг самараси ўлароқ, қўлга киритилаётган муваффақиятлар ҳақида сана муносабати билан ташкил қилинган анжуманда батафсил сўз юритилди. Унда Ўзбекистон Республикаси Табиатни муҳофаза қилиш давлат қўмитаси, Қишлоқ ва сув хўжалиги вазирлиги, Давлат геология ва минерал ресурслар қўмитаси, шунингдек, тегишли идора ва ташкилотлар раҳбарлари ҳамда масъул ходимлари иштирок этди.\nТадбир доирасида “Ўзбекистон қўриқхоналарининг тирик жавоҳирлари” китоб-фотоальбомининг тақдимоти ҳам ўтказилдики, у соҳа ходимларининг табиат шайдоларига байрам туҳфаси сифатида қабул қилинди.


Атамбаевнинг адвокати Қирғизистоннинг собиқ президентига қарши янги иш очилгани ҳақида хабар берди\nҚирғизистоннинг собиқ президенти Алмазбек Атамбаев 2020 йил октябрь ойида Бишкекда тартибсизликлар уюштиришда гумон қилинмоқда.\nТергов маълумотларига кўра, у Миллий хавфсизлик давлат қўмитасининг ҳибсхонасидан парламент сайловлари натижаларига қарши намойишчилар озод қилинганидан кейин дарҳол ҳокимиятни эгаллаб олишга ҳаракат қилган. Тақдим этилган мақола бўйича у 10 йилгача озодликдан маҳрум қилиниши мумкин, бу унга қарши очилган олтинчи жиноий иш.\nТергов маълумотларига кўра, Атамбаев собиқ бош вазир Омурбек Бабанов ва бошқа юқори лавозимли амалдорлар билан тил бириктирган ва унинг тарафдорлари 9 октябрь куни Бишкек марказидаги майдонда намойиш қилаётган оломон орасида «салбий ва тажовузкор кайфиятни кучайтирган». Бу, тергов маълумотларига кўра, қуроллар, тош ва йпълка плиталарининг бўлакларини ишлатган ҳолда оммавий тартибсизликка айланиб кетган жанжалларга олиб келди.\nУшбу воқеалар пайтида Атамбаевнинг машинаси ўққа тутилди, унинг ҳаётига суиқасд қилинганлиги эълон қилинди. Унинг тарафдорлари митинг яқинида Атамбаев билан бирга тергов ҳибсхонасидан озод қилинган собиқ бош вазир Сапар Исоқовнинг машинаси ҳам ўққа тутилди.\nШу куни Бишкекда фавқулодда ҳолат жорий қилинди, комендант соати эълон қилинди ва шаҳарга зирҳли машиналар киритилди. Атамбаев 10 октябрь куни ҳибсга олинган. Собиқ президентнинг адвокати аслида сиёсатчи тарафдорларининг ҳаракатларига ҳужум уюштирилганини даъво қилмоқда.\nАлмазбек Атамбаев мамлакатни 2011 йилдан 2017 йилгача бошқарган. 2020 йил июнь ойида у жиноят бошлиғининг қамоқдан ноқонуний озод этилиши муносабати билан 11 йилга озодликдан маҳрум этилди. 2020 йил 30 ноябрда Олий суд аввалги инстанцияларнинг ҳукмларини бекор қилди ва ишни Бишкек туман судига қайта кўриб чиқишга юборди.\nАтамбаевга қарши бир нечта жиноий ишлар қўзғатилган, жумладан оммавий тартибсизликларни ташкил қилиш, ҳуқуқ-тартибот идоралари ходимларига зўравонлик, паспортларни ноқонуний бериш ва коррупция айбловлари.


“Қовун туширган” янги вазир истеъфога чиқди - Hidoyat.uz\nАсосий саҳифа Янгиликлар Ўзбекистон янгиликлари “Қовун туширган” янги вазир истеъфога чиқди\nЧоп этилди Oktabr 29, 2019 “Қовун туширган” янги вазир истеъфога чиқдиda fikr bildirishni o'chirish\nЯпониянинг янги савдо вазири Сугавара сайлов ҳақида мамлакат қонунини бузгани учун истеъфога чиққан. Бу ҳақда BBC хабар берди.\nМаълум қилинишича, вазир ўз сайлов минтақасидагиларга қиммат қовунлар, апельсин ва балиқ икрасини туҳфа қилган.\nБундан ташқари, у бир оилага таъзия билдириб, қарийб икки юз доллар берган.\nЯпония сайлов қонуни сиёсатчиларни бу каби ҳадялар қилишини тақиқлайди.\nАввалига ҳафталик журналда Сугаваранинг котиби у сайланган минтақада яқинини йўқотган бир оилага қарийб 200 доллар “таъзия пули” таклиф қилгани ҳақида ёзилди.\nЗотан, Японияда азадор оилага пул бериш анъана саналади.\nАйни журналда вазирнинг бошқа ҳадялари суратлари ҳам босилди.\nСугавара сайлов қонунини бузганми-йўқми, бу масалани ҳамон ойдинлаштираётганини айтар экан, айни вақтда истеъфо берганини журналистларга тасдиқлаган.\n“Мен бу муаммоларим билан парламент ишини секинлаштириб қўйишни истамадим”, деб айтган собиқ вазир.\nБош Вазир Шинзо Абе ҳам масалага аралашган.\n“Уни айни вазифага тайинлаганман. Бу менинг бўйнимдаги масъулиятдир. Япония халқидан қаттиқ узр сўрайман”, деб айтган Япония Бош вазири.


Ўзбекистонда товарларни божхона қийматини шартли белгилаш орқали чиқариб юбориш тартиби белгиланди – Kommers.uz\nИқтисодиёт\t8:40 | 26.11.21\nЎзбекистонда товарларни божхона қийматини шартли белгилаш орқали чиқариб юбориш тартиби белгиланди\nТоварнинг божхона нархини аниқлаш имкони бўлмаганда божхона органи нархларни мустақил равишда белгилайди\nЎзбекистонда товарлар божхона қиймати аниқланмаганда, шартли божхона қийматини белгилаш орқали чиқариб юборилади. Бу ҳақда Адлия вазирлигининг Huquqiy axborot канали хабар берди.\nМаълум қилинишича, 24 ноябрь куни ҳукумат қарори билан декларант ёки божхона брокери томонидан товарларни божхона қийматини аниқлаш имкони бўлмаган тақдирда, шартли божхона қийматини белгилаш орқали товарларни чиқариб юбориш тартиби тўғрисидаги низом тасдиқланган.\nШунингдек, шартли божхона қийматини белгилаш орқали товарларни чиқариб юбориш декларант хоҳишига кўра, жумладан, товар-хомашё биржаларининг хориждаги савдо майдончаларида тузилган битимлари бўйича товарларнинг якуний нархи аниқ бўлмаганда амалга оширилиши мумкин.\nҚайд этилишича, декларант товарларни шартли божхона қиймати асосида аниқлаб, божхона органлари ахборот тизими орқали божхона органларига мурожаат этади. Шунга кўра, божхона органи декларантни шартли божхона қиймати ҳақида 1 иш куни ичида хабардор қилади.\nШундан кейин, декларант тегишлича ҳисобланган божхона тўловларини тўлайди. Тўлов амалга оширилгач, божхона органи 2 иш кунида товарларни шартли божхона қиймати асосида расмийлаштиради.\nБундан ташқари, декларант якуний божхона қийматини белгилаш мақсадида маълум қилинган божхона қийматини асослаш учун товарлар чиқариб юборилгандан сўнг 60 кунда зарур ҳужжатларни тақдим этади. Ҳужжатлар 3 иш кунида ўрганиб чиқилиб, божхона қийматини асослаш учун етарли деб топилган тақдирда, декларант хабардор қилинади.\nАввалроқ Ўзбекистонда божхона тўловининг дастлабки қарорини олиш тадбиркорлар учун ихтиёрий қилиниши хабар қилинганди. Шунингдек, Туркий кенгашга аъзо давлатлар божхона тартибини стандартлаштиришга келишиб олгани ҳақида хабар берилди.


Воҳада папайя етиштириш мумкин…ми?! – Сурхон тонги\nБош саҳифа / Жамият / Воҳада папайя етиштириш мумкин…ми?!\nНоябр 10, 2017\tЖамият Изоҳ қолдириш 1,816 Кўрилди\nСурхондарё ноёб наботот ҳамда бетакрор ҳайвонот оламига эга диёр! Воҳа шифобахш ва доривор ўсимликлари билан ҳам ажралиб туради. Борлиқнинг бундай бебаҳо туҳфалари инсон саломатлигига фойдаси тегиши баробарида мусаффолик асоси ҳамдир.\nМўътадил ва иссиқ иқлимли Сурхон заминида йилнинг тўрт фаслида деҳқончилик қилиш мумкин. Сўнгги йилларда кам учрайдиган ўсимликларни етиштириш учун талай хайрли ишлар амалга оширилди.\nТоморқа ва иссиқхоналарда апельсин, лимон, банан, мандарин каби цитрус мевалар оммалашган бўлса, айни кунларда ноёб ва инсон саломатлигига нафи тегадиган папайя кўпайтирилмокда.\n— Папайя Жанубий Америка, Ҳиндистон, Малайзияда кенг тарқалган, — дейди зироатчи Неъмат Астанақулов. — Уни қовун дарахти, деб ҳам атайдилар. Баландлиги 6-8 метрга етиши мумкин. Совуққа чидамсиз, танаси анжир каби ковак, ҳосили узунчоқ, майда қовунга ўхшаб кетади. Бананга хос ғужжа ҳолда 4-5 та тугади. Папайя уруғи 10-15 сантиметр оралиқ, 2-3 сантиметр чуқурликда чириган гўнг ва қумли ерда экилади. Униб чиқиш муддати 15-25 кун. Намлик 70-80 фоиздан ошиб кетмаслиги керак. Ўсимликка кимёвий ва биологик усул (анжир каби) билан ишлов берилади. Бир йилда 6-8 мартагача суғориш тавсия этилади. Уч-тўрт йилдаёқ мевага киради. Йилига икки марта (июнь ва декабрь ойларида) ҳосил терилади. Қовун ва ҳандалакдек хуштаъм, мевалари қизғиш сариқ ёки сариқ бўлади. Ярим килодан уч килогача тош босиши мумкин.\n— Папайя етиштириш йўлга қўйилгани айни муддао, — дейди шифокор Хуррам Худойқулов. — Унинг таркибидаги талай ноёб микроэлементлар, «А», «В», «С», «Д» дармондориларнинг инсон саломатлигига катта фойдаси бор. Альбумин, темир моддаларига бой. Қанд касаллигига чалинганларга истеъмол қилиш тавсия этилади. Ошқозон-ичак, ўт пуфаги, жигар, умуртқа, бўғин остеохондрози, жигар, камқонлик касалликларига фойдали. Энг асосийси, организмда тўпланиб қолган тузлардан фориғ қилади. Ич кетишни яхшилаш, гижжаларни йўқотиш хусусиятига эга. Меваси ва уруғи ҳосил бўлаётган рак тўқималарини бошланғич босқичда йўқ қилиши исботланган. Ундан ажойиб шарбат ҳам тайёрлаш мумкин. Меъёрида шакар аралаштирилган суюқлик овқат ҳазм бўлишида ёрдам беради…\nАйни кунларда Қаш- қадарё ва Сурхондарё вилоятларидаги тажриба хўжаликлари ҳамда хонадонларда етиштирилаётган папайяни келажакда кенг майдонларга экиш режалаштирилган.\nОлдинги Адабиёт зукколари\nКейинги Асрларга тенг қабр тоши


Молиявий инқироз зарбаси мардикорларга етди\n13 май 2021, Тошкент вақти: 20:45\nБу сурат Ўзбекистон далаларида олинган деб ўйласангиз¸ янглишасиз. Кўраëтганингиз аëллар Россиянинг Волгоград вилоятида меҳнат қилаëтган муҳожирлардир.\nЖаҳон молиявий бўҳрони Қозоғистонга тирикчилик учун келаётган юз минглаб ўзбекистонлик меҳнат муҳожирлари вазиятига ҳам салбий таъсир ўтказмоқда.\n“Инқироз кучаймоқда, аммо келувчи камаймаяпти”\nҚозоғистоннинг савдо, саноат ва қурилиш соҳаларида фаолият юритувчи йирик ширкатлар инқирозга юз тутиб, иш жойларини камайтирганлари билан мамлакатдаги меҳнат муҳожирларининг сони кескин камайиб кетгани йўқ. Улар Қозоғистонга аввал қанча кўп келган бўлсалар, ҳозир ҳам шунча кўп келяптилар. Фарқи шуки, аввал меҳнат муҳожирларини Қозоғистон шаҳарлари, кўчалари ҳамда йирик қурилиш объектлари ва савдо шоҳобчаларида учратиш мумкин бўлган бўлса, ҳозирда уларни кўча-кўйда учратиш қийин¸ кам кўринадилар¸ холос.\nАйни кунда олмаоталик хусусий тадбиркор уйида ишлаётган андижонлик Олимжон Қозоғистонда ўзбек меҳнат муҳожирлари ҳали ҳам кўплигини айтади:\n- Ҳозир бу ерда ўзимиздан кўра яхши иш қилиб, яхши пул топишаяпти. Мана биз ҳам 10 йилдан бери бу ерда мебель қилаяпмиз. Қозоқлар бир ёмон гап гапирмайди бизга. Вақтида пулимизни беради, хоҳлаганда уйимизга бориб келамиз, - дейди Олимжон.\nҚозоғистон давлат миграция қўмитасининг ўтган йилги маълумотларига кўра, мамлакатда ноқонуний ишлаётган меҳнат муҳожирларининг 70 фоизини ўзбекистонликлар ташкил қилган.\n“Ишсизларнинг кўпайиши тартиб посбонларини хавотирга солиб қўйди”\nАйни пайтда¸ Қозоғистондаги ширкатларнинг инқирозга юз тутиб, кўпчилик меҳнат муҳожирларининг ишсиз қолаётгани маҳаллий ҳуқуқ-тартибот идораларини ташвишга солиб қўйган кўринади. Сўнгги пайтларда тартиб посбонлари хориждан келган мардикорларга нисбатан кескинроқ сиёсат қўллай бошлаганлар. Бунинг сабабини қозоғистонлик сиёсатшунос Дўсим Сатпаев полициянинг ишсиз қолган муҳожирлар орасида жиноятчилик авж олиши мумкинлигидан хавотир олаётгани билан изоҳлайди:\n- Меҳнат муҳожирларининг ўз иш жойларини йўқотиши турли муаммоларни келтириб чиқаради. Аввало, бу мардикорлар иш жойини йўқотган мамлакатлар, жумладан, Қозоғистонда жиноятчиликнинг ошиши билан боғлиқ хавфдир, - дейди Дўсим Сатпаев.\nБироқ, шарҳловчига кўра, ҳозирда бутун дунёда кузатилаётган молиявий бўҳроннинг, нафақат меҳнат муҳожирларини қабул қилган, балки кўплаб мардикорларни хорижий давлатларга экспорт қилган давлатлар хавфсизлигига ҳам таҳдид солиш эҳтимоли катта. Сатпаев агар Қозоғистон ва Россия ўз миграцион қонунчилигини кескинлаштирса¸ муҳожирлар ватанларига қайтишга мажбур бўлишини айтаркан, бундай ҳолда минтақанинг ишчи кучи экспорт қилувчи мамлакатларида ишсизлар кўпайиши, бу эса норози ёшлар орасида тарафдор йиғиши мумкин бўлган экстремистик ташкилотларга қўл келишини айтади.\n“Қозоғистон ва Россия бўлмаса, бошқа давлатлар бор...”\nАммо бошқа кузатувчилар Қозоғистон ва Россияда меҳнат муҳожирлари, хусусан, ўзбекистонликлар учун мавжуд шароит таранглашса, улар ватанга қайтиб ўтирмаслигини таъкидлайдилар. Хусусан, ўзбекистонлик сиёсатшунос Тошпўлат Йўлдошев ўзбек мардикорлари муқобил йўл танлаши мумкинлигини тахмин қилади.\n- Ҳозирги молиявий инқироз фақат Россияга эмас, балки Украинага ҳам, умуман, кўп давлатларга таъсир ўтказаяпти. Энди улар Жанубий Корея, Туркия, Араб мамлакатлари, Америка ва Европага чиқиб кетишлари мумкин. Аммо у ерларга чиқиб кетиш анча қийин.\nМен Туркияга борадиганлар сони кўпайса керак, деб ўйлайман. Меҳнат мухожирларининг кўпчилиги Ўзбекистонга қайтишни истамайди. Қайтганларининг ҳам ҳозир энди ҳукуматга итоат қилиши қийин, - дейди Тошпўлат Йўлдошев.


Шайх Абдулазиз Мансур 1944 йили Фарғона туманида туғилган. Мактабни тамомлагандан сўнг Олтиариқ тумани ва Марғилон шаҳридаги турли идораларда хизмат қилган. 1975–79 йиллари Имом Бухорий номидаги Тошкент Ислом олий маъҳадида таҳсил олди. Олий маъҳадни битиргач, «Совет Шарқи мусулмонлари» журнали таҳририятида масъул котиб бўлди.\n1980–81-йиллари Судан Республикаси Ислом университетида таҳсилни давом эттирди. 1982–2006 йиллари диний идора Фатво бўлими мудири, Абу Райҳон Беруний номидаги Шарқшунослик институтида илмий ходим, «Мовароуннаҳр» нашриёти мудири, Вазирлар Маҳкамаси ҳузуридаги Дин ишлари бўйича қўмитада бўлим бошлиғи, Ўзбекистон Республикаси Президентининг давлат маслаҳатчиси, Тошкент Ислом университети проректори каби масъул лавозимларда хизмат қилди. 2006 йилдан буён Ўзбекистон мусулмонлари идораси раисининг ўринбосаридир.\nШайх Абдулазиз Мансур амалга оширган «Қуръони карим маъноларининг таржима ва тафсири» қайта-қайта нашр қилинди. Устоз «Саҳиҳи Бухорий»ни таржима ва шарҳ қилиб, икки жилдда нашр эттирган. Шайх Абдулазиз Мансур Ўзбекистон мусулмонлари идораси ҳузурида тузилган диний адабиётлар нашри бўйича махсус ҳайъат раисидир.\nХалқаро Ислом фиқҳи академияси, Мусулмон олимлари олий ҳайъати аъзоси. Кўплаб мақолалар, китоблар муаллифи.


“Менинг мусиқам”: июль ойининг TOП-10талиги » Скачать музыку бесплатно новинки музыки 2016-2017\nКомментариев: 0 Просмотров: 768 Дата: 14-07-2015, 10:42 Beeline “Менинг мусиқам” (Ring Back Tone (RBT) – кутиш гудоклари ўрнига мусиқа) хизмати рингтонларининг ТОП-10 талиги тақдим этади. “Менинг мусиқам” хизмати 2007 йил июн ойида ишга туширилган. У қўнғироқ қилаётган абонент учун стандарт уланиш сигналини оммавий мусиқа, ҳазил ёки ғаройиб товуш билан алмаштириш имконини беради. Эндиликда “Менинг мусиқам” http://sm.beeline.uz сайтидан мусиқа харид қилинганда, 0644 рақамига қўнғироқ қилинганда, шунингдек, мусиқани кўчириб ёки совғага олганда автоматик равишда ишга тушади. Бундан ташқари, дўстингизнинг сизга ёқиб қолган мусиқасини, агар у ҳам Beeline абоненти бoлса, осонгина кўчириб олиш мумкин. Бунинг учун мусиқани гудок ўрнида эшитаётган вақтда * ни териш зарур. Бундан кейин телефонга SMS келади, унга, агар дўстингизнинг мусиқасини ўрнатишни истасангиз, “Ҳа” сўзи, истамасангиз, “Йўқ” сўзи билан жавоб қайтаришингиз керак.


Обод маҳалла – юрт кўрки | Qaraqalpaqstan Xabar Agentligi\nОбод маҳалла – юрт кўрки\nҲар биримизнинг ҳаётимиз, тақдиримиз, яшаш тарзимиз, оилаларимиздаги маънавий муҳит ва фарзандлар тарбиясини маҳалладан айри ҳолда тасаввур этиб бўлмайди. Президентимиз Ислом Каримов ташаббуси билан мустақиллик йилларида маҳалла ҳаёти билан боғлиқ кўплаб қадриятлар, удум ва анъаналаримиз қайта тикланиб, замон талаблари асосида бойитиб борилмоқда.\nТошлоқ туманидаги «Заркент» қишлоқ фуқаролар йиғини ҳудудида 25 мингдан зиёд аҳоли истиқомат қилади. Бу ерда турмуш фаровонлигини ошириш, ободонлаштириш ишларига алоҳида эътибор қаратилаётир.\nМаҳалланинг обод ва кўркам бўлиши аҳолининг ҳамжиҳатлиги, ўзаро меҳр-оқибатига бевосита боғлиқ. Зеро, аҳиллик бор жойда осойишталик, ободлик, хотиржамлик бўлади. Заркентда бунга қатъий амал қилинади. Фуқаролар йиғини қошидаги оқсоқоллар кенгашининг одамлар билан бамаслаҳат иш олиб бораётгани ҳар қандай масалага оқилона ечим топиш имконини бермоқда.\nЮқориқишлоқ, Турват, Жарқишлоқ, Янгийўл, Қашқар, Чуқурқишлоқ, Заркент маҳаллаларида томорқачиликда яхши тажриба тўпланган. Ҳудуд аҳолиси шахсий торморқасидан қишин-ёзин мўл ҳосил олиб, бозорлар тўкинлигига ўз ҳиссасини қўшмоқда. 58 фермер хўжаликлари пахтачилик, ғаллачилик, боғдорчилик ва бошқа йўналишларда самарали фаолият кўрсатаётир.\n– Маҳалла ҳудудида амалга оширилаётган бунёдкорлик, ободонлаштириш ишларидан аҳоли мамнун, – дейди қишлоқ фуқаролар йиғини раиси Абдумалик Юсупов. – 2013 йилда Чуқурқишлоқ аҳолиси тоза ичимлик суви билан таъминланди. Заркент, Қашқар маҳаллаларининг янги кўчаларига асфальт ётқизилди. Бу борадаги ишлар жорий йилда ҳам давом этмоқда. Аҳоли бандлигини таъминлашда кичик бизнес ва хусусий тадбиркорликни ривожлантириш муҳим омил бўлаётир. Оилавий тадбиркорликни ривожлантиришга алоҳида эътибор қаратилмоқда. Маҳаллаларда Ўзбекистон Республикасининг “Оилавий тадбиркорлик тўғрисида”ги қонуни мазмун-моҳияти кенг тарғиб этилаётир.\n“Заркент обод сервис”, “Заркент ойдин йўли”, “Заркент дилхуш файзи” каби ўндан ортиқ оилавий корхоналар самарали фаолият олиб бормоқда. Қишлоқ ёшлари бўш вақтини мазмунли ўтказишида умумтаълим мактаби ва агросаноат касб-ҳунар коллежида ташкил этилган ўндан ортиқ спорт тўгараклари муҳим аҳамият касб этмоқда.\nБир сўз билан айтганда, қишлоқ фуқаролар йиғинида амалга оширилаётган хайрли ишлар юрт истиқболи, эл манфаатига хизмат қилаётир.\n24.05.2017, 07:34 | 1875 Просматривали раз


16:30 / 15.03.2017\nРоссия бош вазири ўринбосари Дмитрий Козак саноат гуруҳларига «ДХР» ва «ЛХР»даги корхоналарга темир рудаси етказиб беришни таклиф қилган. Бу ҳақда Россия металлургия бозоридаги манбага асосланган ҳолда РБК хабар берган.\nНашр маълумотига кўра, бундай таклиф берилган саноатчилар қаторида «Металлоинвест» раҳбари Алишер Усмонов ҳамда «Северсталь» ОАЖ директорлар кенгаши раиси Алексей Мордашов ҳам бор.\nМанбалар маълумотига кўра, «компаниялар яқин вақтлар ичида республикалардаги корхоналарга рудаларни етказиб бериш ишларини бошлашга тайёр эканликлари» ҳақида маълум қилишган.\nConcorde Capital инвесткомпанияси таҳлилчиси Александр Паращийнинг билдиришича, Донецкдаги Енакиевско ва Макеевско заводларига ҳар йили 2,6 млн тонна руда керак бўлади, Луганскдаги Алчевско меткомбинатига эса — 1,6 млн т.\nНашр маълумотига кўра, «Северсталь» ўтган йилда 14,9 млн тонна темир рудаси хомашёси ишлаб чиқарган, «Металлоинвест» эса 40,7 млн тонна.


Microsoft компанияси Windows 10 шахсий маълумотлар хавфсизлиги бузилгани ҳақидаги хабарларни инкор этди\n11:28 / 20.08.2015\nMicrosoft корпорацияси ОС Windows 10 фойдаланувчилари шахсий маълумотларининг хавфсизлиги таҳдид остида экани ҳақидаги айбловларни инкор этди, дея хабар бермоқда РИА Новости.\nКомпаниянинг қайд этишича, Windows 10 фойдаланувчиларга маълумотлар конфедиаллигини бошқариш имконини беради. “Янги операцион тизимда фойдаланувчиларга маълумотлар хавфсизлигини бошқаришнинг бир қанча кўринишлари тақдим этилган. Фойдаланувчи уларни ўзи истаган вақтда ўзгартириши мумкин”, – дейилади компания пресс-релизида.\nКомпания вакиллари қўшимча қилиб айтиб ўтдики, Microsoft ҳукуматларга фойдаланувчилар маълумотлар контентига мустақил равишда тўғридан-тўғри кириш учун техник имкониятларни тақдим этмайди.\nБундан аввалроқ “Бубнов ва ҳамкорлари” адвокатлик бюроси Россия бош прокурори Юрий Чайкага Windows 10 операцион тизимини шахсий маълумотлар ва абвокатлик фаолияти тўғрисидаги қонун ҳужжатларининг бузилиши юзасидан ўрганиб чиқишни сўрашган эди. Ҳуқуқшунослар фикрича, Windows 10 фойдаланувчилар шахсий маълумотлари хавфсизлигига таҳдид солмоқда.


«Барчасини ўзгартириб юборган 93-дақиқа учун раҳмат». «Реал» футболчилари Серхио Рамос билан хайрлашди - Daryo\n16:00, 18.06.2021 17921\nСерхио Рамос 16 йиллик фаолиятидан сўнг «Реал»ни тарк этди. 17 июнь куни Серхио хайрлашув маросимида иштирок этиб, ўз ҳиссиётлари билан бўлишди. Ижтимоий тармоқларда сардорнинг жамоадошлари, мураббийлари унга тилакларини билдирди:\n«Реал Мадрид» Twitter’да Рамосга бағишланган 3 дақиқалик роликни тақдим этди:\n«Реал»нинг собиқ мураббийи Зидан ҳам Рамосга ўз тилакларини билдирди: Афсона! Сен билан бирга ишлаш мароқли бўлди. Тарихдаги энг яхши сардор. Барчаси учун раҳмат!\n«Реал Мадрид» афсонаси Икер Касильяснинг фикрлари: Дўстим, бугун уйингни тарк этяпсан, лекин абадий «Реал»нинг афсонаси бўлиб қоласан! Сен билан жуда кўп ажойиб лаҳзаларни бирга ўтказганимдан хурсандман. Сенга омад тилайман. Буюк футболчи ва буюк инсон!\nМарсело: Оҳ, сардор! Менинг сардорим! Менинг акам! Шу вақтгача сендан кўп нарса ўргандим, жуда ажойиб лаҳзаларни бошдан кечирдик. Сенг муваффақият тилайман. Бунга лойиқсан!!! Афсона 4!!!\nНачо: Ҳамма нарсада менга ўрнак бўладиган сардор ва афсона. Сен жуда кўп нарсани ўзгартириб юбординг, соғиниб қоламиз. Доим сени кузатамиз, дўстим. Катта раҳмат!\nТибо Куртуа: Шунча вақт бирга ўтказганимиз учун раҳмат! Сен «Реал» ва футбол афсонасисан. Энг яхши тилаклар сенга, сардор!\nРафаэл Варан: Жуда кўп совринларни қўлга киритган тирик афсона ва сардор. Сен билан жуфтликда тўп сурганимдан бахтлиман ва сендан кўп нарса ўргандим. Мадридда ўтказган вақтларинг, ҳимоядаги ўйининг, голларинг унутилмайди! Ҳурмат!!!\nИско: Бу авлодни ва жамоани ғалаба сари етаклаганинг учун раҳмат, барчасини ўзгартириб юборган 93-дақиқа учун раҳмат, энг яхши жамоадош ва сардорсан! Ҳаётингнинг янги босқичида сенга омад тилайман!\nТони Кроос: Энг яхши! Ҳимоячи! Барча даврларнинг!\nКаземиро: Сен билан елкама-елка курашиш шараф эди, сардор. Келажакдаги ишларингга омад!\nКарим Бензема: Сардордан ҳам ортиқроқ! Дўстим, акам, «Реал»нинг муваффақияти йўлида бирга ўтказган дамларимиз учун раҳмат! Энг яхши тилаклар сенга, афсона!\n17:00, 30.06.2021 74305\n03:01, 12.07.2021 48005\n09:48 Бугун 592\n09:35 Бугун 2737\n09:30 Бугун 6874\n09:13 Бугун 2648\n17:08, 24.07.2021 80005\n19:13, 24.07.2021 72122\n21:15, 25.07.2021 67650\n23:38, 25.07.2021 60063


Шомуродов яна катта саҳнага чиқди. Ўзбекистон...\n15.10.2019 18:37 0 2112\nЎзбекистон миллий терма жамоаси жаҳон чемпионати саралаши доирасида сафарда Сингапурга қарши майдонга тушди ва 3:1 ҳисобида ғалаба қозонди. Ушбу учрашув Вадим Абрамов жамоаси учун осон кечмади ва кўкка совурилган кўплаб имкониятлар билан ёдда қолди.\nГарчи 15-дақиқадаёқ Одил Аҳмедов жаримадан зарба йўллаб, ҳисобни очган бўлса-да, кейинчалик ҳужумда ишлар у қадар юришмади. Бир қатор қулай вазиятлар кўкка совурилгандан сўнг биринчи бўлимга қўшиб берилган дақиқада ҳисоб тенглашди. Сингапур терма жамоасининг 20 ёшли иқтидорли ҳужумчиси Эҳсон Фанди бош билан ажойиб зарба йўллаб, ҳисобни тенглаштирди.\nИккинчи бўлимда катта саҳнага Элдор Шомуродов чиқди. У аввалига 51-дақиқада бош билан ажойиб зарба йўллаб ҳисобни Ўзбекистон фойдасига оширди. Элдорнинг иккинчи голидаги катта улуш Икром Алибоевга ажратилиши лозим. Алибоев ҳужумчимизни дарвозабон билан бирга-бир вазиятга чиқариб юборди. Элдорнинг сўнгги голи кўча футболини эслатиб юборди — у дарвозабонни алдаб ўтди ва бўм-бўш дарвозага тўпни жойлаб қўйди.\nШу тариқа Ўзбекистон миллий терма жамоаси 3:1 ҳисобида ғалаба қозонди.\nЖЧ-2022 саралаши, 2-босқич\nСингапур - Ўзбекистон 1:3 (1:1)\nГоллар: Эҳсан Фанди (45+1) — Одил Аҳмедов (15), Элдор Шомуродов (51, 90+2)\nСингапур: 01.Изван бин Маҳбуд, 08.Шаҳдан Сулаймон, 09.Ихсан Фанди (Габриел Куак 69), 11.Муҳаммад бин Аҳмад, 13.Ҳафиз Нор, 14.Ҳарисс Ҳарун (С), 16.Ҳами Сяҳин, 17.Ирфан Фанди Аҳмад, 20.Шавал Анвар, 21.Сафуван бин Баҳаруддин, 23.Зулфаҳми бин Арифин (Ирван Шаҳ Арисмайл 81)\nЎзбекистон: 01.Элдор Суюнов, 04.Фаррух Сайфиев, 05.Рустам Ашурматов, 20.Ислом Тўхтахўжаев, 03.Ҳожиакбар Алижонов, 13.Санжар Қодирқулов, 09.Одил Аҳмедов (С), 10.Жалолиддин Машарипов (Сардор Мирзаев 70), 07.Отабек Шукуров (Икром Алибоев 52), 17.Достон Ҳамдамов (Игорь Сергеев 90+2), 14.Элдор Шомуродов.\nОгоҳлантиришлар: Шавал Анвар (31) — Жалолиддин Машарипов (57)


🍀Iymonli Qalblar (@IymonliQalblar) - Telegram channel\nUzbek 🍀Iymonli Qalblar@IymonliQalblar\nИлмий-маърифий ва ижодий каналимизда дунё ва охиратингиз учун фойдали малумотларни оласиз.\n💭 Фикр Мулоҳазалар учун\n❗Шаръий саволлар сўралмасин.\n🕋 Маккада тушган тасвир…\nИжтимоий тармоқларда бу нарсани мусулмон жин ёки фаришта деб баҳс қилинмоқда…😳😱\n👇ВИДЕОНИ ЎЗИНГИЗ КЎРИНГ!👇\n🌹 Сиздан йироқ юрсин ташвишу қайғу.\n🌹 Қалбингизда бўлсин хайрли туйғу.\n🌹 Агар кипригингиз силаса уйқу.\n🌹 Сизга хайрли ТУН хайрли УЙҚУ.\n6. Рибога оид қоидалар\n🎤 Абу Абдуроҳман домла\nБИЗ ЁМОН КЎРГАН НАРСАЛАР АСЛИДА БИЗ УЧУН ЯХШИДИР.\n✅ 1. Жасадларимизни ўтган умматларникидек катта қилмади, майда қилди кўп овқат ейишга муҳтож бўлмаслигимиз, уйларини ҳам пастроқ қуриб яшашимиз учун. Ҳозирда инсонлар бир бирига зулм қилишлигининг сабабларига қараса ҳаммаси яхши еб, ичиш, яхши уй жойда яшаш учун бўлмоқда. Агар жасадлар катта бўлганда зулм ҳам шунга яраша бўлар эди.\n✅ 2. Умрларимизни ҳам ўтган умматларникидек узун қилмади, қисқа қилди, кўп гуноҳ қилмаслигимиз учун. Ҳозирда жуда камчилик инсонлар Аллоҳдан тақво қилади. Кўпчилик инсонларни ўтирса ҳам, турса ҳам гуноҳ қилмоқда. Бу инсонлар қанча кўп яшаса, шунча ўзига зарар, шунча кўп жаҳаннамга қолади. Шунинг учун Аллоҳ бандаларига фазл қилиб умрини қисқа қилди.\n✅ 3. Кўпчилигини бой қилмади. Охиратда ҳисоб китоби енгил бўлиши учун. Бойлик аслида ерига ишлатса фазилат ҳисобланади. Лекин кўпчилик бойлик келгандан кейин ўзини йўқотиб қўяди. Аллоҳни йўлига эмас гуноҳ ерларга сарфлаб ҳисобини оғирлаштиради.\n✅ 4. Ва бизни умматларни охиргиси қилди. Қабрда озроқ муддат қолишлигимиз учун.\n✅ Бизга ёмон кўринган, мусибат бўлиб кўринган ҳар бир нарсанинг тагида Аллоҳнинг гўзал ҳикматлари борки уни ҳар ким кўрмайди.\n- Шогирд устозидан сўради:\nУстоз Мактаб формасида ярим яланғоч қилинган, тиззалари очиқ қизларни кўриб ҳиссиётлари қўзғалган ҳолатда дарс ўқиган ўқувчидан қандай кадр чиқади?\n- Устози жавоб берди:\nБолам бундай ўқувчидан ҳақиқий Пахтакор ёки Мардикор чиқади.\n🌙 Кириб келган муҳаррам ойининг фазилати\n🎤 Содиқжон домла\nЙўлланмаган мактуб ёхуд араканлик мусулмоннинг фожиали ҳаёти 2-қисм\nСекин телевизор пультини босди. Дунё хабарларида Мьянмада бўлаётган қатлиом ҳақида тезгина айтиб ўтиб кетган журналист икки машҳур футбол клублари учрашуви тўғрисидаги хабарларни оғиз кўпиртириб сўзлай бошлади. Эдуарднинг хаёлини бир неча ойдан бери маҳв этган савол бироз чекиниб қайта ҳужумга ўтган қўшиндек яна бош кўтара бошлади.\n“Нимага бу мусулмонлар тинч яшашмайди? Қаерда бўлишмасин, албатта, муаммо чиқаришади? Уларга ўзи нима керак?!” деган саволлар гирдобига қайтди.\nДавомини ўқиш учун ссилка ёки расм устига босинг! 👇\n⭕ Tavbaning Shartlari 🕋\n✉ Obuna: t.me/joinchat/AAAAAEBvdwvGIk2bQtyUpQ\nSeptember 9, 2018 22:11\nИнсон ўзини нафсига қарши курашиши.\n🎤 Қори Муҳаммаджон\n🌸 Ассаламу алайкум!\n- Бошланган янги кунингиз хайрли, барокатли, мазмунга бой бўлсин!\n🌹 Бахт сизни ҳеч қачон тарк этмасин!


Қозоғистон Қирғизистон ва Тожикистонга ҳарбий ёрдам кўрсатилишига ойдинлик киритди\n09 Iyun 17:10 / Published in Жаҳон\nЯқинда можаро келиб чиққан икки мамлакатга Қозоғистон бирданига ҳарбий ёрдам кўрсатмоқда. Ушбу ҳаракатлар учун узрларни Қозоғистон Республикаси Мудофаа вазирлиги вакили келтирди.\nТожикистонга 2021 йил 17 апрелда имзоланган беғараз ҳарбий-техник ёрдам кўрсатиш тўғрисида ҳукуматлараро битим ишлаб чиқилди.\nХудди шундай битим Қирғизистон билан шу йилнинг 2 мартида имзоланган эди.\n“Ушбу шартномалар Қирғизистон ва Тожикистон билан ушбу давлатлар ўртасидаги чегара зиддиятлари авж олгунча имзоланган. Имзоланган шартномаларни тасдиқлаш бўйича ишлар олиб борилмоқда. Ҳарбий-техник воситаларни этказиб бериш икки мамлакат мавжуд қарама-қаршиликларни бартараф этиш ва вазиятни нормаллаштириш бўйича келишувга эришгандан кейингина амалга оширилади”, дейилади хабарда.\nТаъкидланишича, Қирғизистон ва Тожикистон иштирок этган Коллектив хавфсизлик шартномасига кўра, КХШТ мамлакатлари бир-бирига қарши куч ишлатишдан ёки таҳдид қилишдан тийилишга мажбурдирлар. Шу муносабат билан улар томонидан ҳарбий-техник ёрдам чегарадаги низоларни ҳал қилишда фойдаланилмаслиги керак.\nАввалроқ Қозоғистон Мудофаа вазирлиги Тожикистонга беғараз ҳарбий-техник ёрдам кўрсатиш тўғрисида қонун лойиҳаси ташаббуси билан чиққани ҳақида хабар берилган эди. 17 июнгача «Открытые НПА» порталида жамоатчилик фикри учун нашр этилган. Кейинчалик маълум бўлишича, 2021 йил март ойида Нур-Султонда Қирғизистон ва Қозоғистон ҳукуматлари ўртасида бепул ҳарбий-техник ёрдам тўғрисидаги шунга ўхшаш битим имзоланган.\nTagged under: МУДОФАА ВАЗИРЛИГИ, Тожикистонни қўллаб-қувватланг, ҚИРҒИЗИСТОН


Lotinchada 29 октябр 2020, 21:14 Жаҳон\nТайванда 200 кун мобайнида коронавирусга чалиниш янги ҳолатлари кузатилмади\nТайванда 200 кундан ортиқ давр мобайнида COVID-19 инфекциясини юқтириш ҳолатлари кузатилмади. Бундай натижага эришиш учун ҳукумат тезкор чоралар ва карантин қоидалари устуворлигини таъминлашда технологиялардан фойдалангани ёрдам берди. Тайвань эпидемиянинг бошида қаттиқ чоралар кўрди, жумладан бутун аҳоли ниқоб тақишга мажбурланди, йил бошида барча мамлакат чегаралари ёпилди, юқумли касалликларга чалиниш ҳолатларини кузатиш учун энг янги технологиялардан фойдаланилди. — Bloomberg\nNASA ва ЕKA Ой яқинида орбитал станцияни яратишади\nNASA ва Европа космик агентлиги (ЕSA) Artemis Gateway келишувини имзолаб, биргаликда Gateway Ой яқинидаги орбитал станцияни яратишга келишишди. Келишувга кўра, ЕSA Gateway учун бошқариладиган ва ёнилғи қуйиш модулларини, шунингдек алоқа ускуналарини тақдим этади. ЕSA, шунингдек, Aмериканинг «Orion» космик кемаси учун одамларни Ернинг табиий сунъий йўлдошига юбориш учун мўлжалланган модулини яратишга масъулият олган. — NASA\nКипрда карантинга қарши намойишлар бўлиб ўтди\nКипрнинг Лимасол шаҳрида коронавирус чекловларига қарши уюштирилган намойишлар тартибсизликларга айланиб кетди. Митингда қатнашган 400 га яқин киши комендантлик соати бекор қилинишини ва 5G алоқа ускуналарини ўрнатишга йўл қўймасликни талаб қилди. Намойишлар вақтида бир неча полиция зобити ва ҳарбий хизматчилари жароҳат олишди. — Philenews\nНомаълум шахс Франциянинг Ницца шаҳридаги Нотр-Дам черковида одамларга пичоқ билан ҳужум қилди. Ҳодиса эрталаб соат 9:00 атрофида юз берган. Дастлабки маълумотларга кўра, уч киши ҳалок бўлган ва бир неча киши яраланган. Қурбонлардан бирининг боши олинган. Ҳужум қилган шахс ҳибсга олинган, шаҳар мэри Кристиан Эстрози буни тасдиқлади ва воқеани теракт деб атади. — Газета.uz\nЭпидемия тарқалиши кескин кўпайгани сабабли Франция ҳукумати 30 октябрдан 1 декабргача умуммиллий карантин жорий қилди. Чоршанба куни бу ҳақда президент Эммануэль Макрон махсус телемурожаатида эълон қилди. Фуқаролардан фақат асосий истеъмол маҳсулотларини харид қилиш, иш жойларига ва яқинларни кўргани бориш учунгина уйларни тарк этиш сўралмоқда. Баҳорги карантиндан фарқли ўлароқ, болалар боғчалари ва мактаблар ёпилмайди. Университет талабаларига масофавий таълимни имконият даражасида ташкил этиш таклифи берилади. Қариндошлардан хабар олиб туриш учун қариялар уйлари ҳам санитария чораларига қатъий риоя қилган ҳолда очиқ бўлиши айтилмоқда. Асосий эҳтиёжлар рўйхатида бўлмаган ресторан, бар ва савдо марказлари ёпилади. — Газета.uz


КАРАНТИН ТАЛАПЛАРЫН БАСҚЫШПА-БАСҚЫШ ЖУМСАРТЫЎ ИЛАЖЛАРЫ БЕЛГИЛЕНДИ » Informaсiyalɩq portal\nПрезидент Шавкат Мирзиёевтиң басшылығында 12-август күни аймақларда санаатты раўажландырыў мәселелери бойынша видеоселектор мәжилиси өткерилди.\nМәмлекетимиз басшысы мәжилис басында коронавирус пандемиясына байланыслы жағдайға тоқтап өтти. Соның ишинде, соңғы бир айда барлық аймақларда емлеў орынлары ҳәм дем алыў аппаратларының саны бир неше есеге көбейтилгени, емлеў усыллары жаңаланғаны және тез медициналық жәрдем хызмети күшейтилгени атап өтилди. Олардың нәтийжесинде мәмлекетимиз бойынша коронавирустан емлениў көрсеткиши 59 проценттен 77 процентке жетти. Вирус жуқтырғанлардың саны 32 мыңнан артқан болсада, олардың 25 мыңнан асламы саўалған, 7 мың наўқас емленбекте.\n– Ҳәр бир пуқарамыздың денсаўлығы ҳәм өмири ушын гүрести буннан былай да күшейткен ҳалда, экономикалық ҳәм социаллық тараўлардың турақлы ислеўин тәмийинлеў, халықтың жасаў шараятын жеңиллетиў мақсетинде карантин талапларын басқышпа-басқыш жумсартыў зәрүр. Халқымыздың өзи оны өтиниш етпекте, – деди Шавкат Мирзиёев.\nУсыны есапқа алып, 15-августтан автотранспорт қуралларының күн даўамында жүриўи, жергиликли авиа ҳәм темир жол қатнаўы ушын рухсат бериў керек екенлиги айтылды. Санаторийлер, мийманханалар, музейлер, балалар дем алыў орайлары, дала ҳәўлилериниң ижарасы, гөззаллық салонлары, шаштәрезханалар, ашық ҳаўада хызмет көрсететуғын улыўма аўқатланыў объектлериниң жумысы да тикленеди. Белгиленген талапларға әмел еткен ҳалда үйде 30 адамлық шаңарақлық мәресимлер өткериў мүмкин болады.\n17-августтан аймақлардың арасында автотранспорт қатнаўы, жәмийетлик транспорт (метрополитеннен тысқары) ҳәм қала әтирапындағы автобуслардың қатнаўы тикленетуғыны белгиленди.\n20-августтан буйым ҳәм қурылыс өнимлери базарлары, ири саўда дүканлары, спорт заллары, фитнес клуб ҳәм бассейнлер ислей баслайды.\nРеспубликалық арнаўлы комиссияға ҳәр бир жумыс түри бойынша қандай санитариялық талапларға әмел етиў зәрүр екенлигин анық белгилеў ўазыйпасы қойылды. Эпидемиологиялық жағдай жақсы болған мәмлекетлерден келген шахсларды карантинге алыў ҳәм оннан шығарыў тәртибин жеңиллетиў, пневмониядан емленген халықты реабилитациялаў орайларын шөлкемлестириў бойынша тапсырма берилди.\nСанитариялық-эпидемиологиялық хызметке коллектив иммунитет қәлиплсиў процесин мониторинг етип барыў ушын антиденелерди анализлеўди жолға қойыў керек екенлиги атап өтилди.\nТелевидение ҳәм радиода мәдений-ағартыўшылық, кеўилашар көрсетиўлер ҳәм еситтириўлерди көбейтиў, социаллық аралықты сақлаған ҳалда театр, кино, концерт ҳәм басқа да илажларды шөлкемлестириў мәселесине де итибар қаратылды.\n– Карантин талаплары жумсартылып атырған болса да, ҳәммемиз социаллық аралықты сақлаў, нықап тағыў, дезинфекция ҳәм басқа да санитариялық-гигиеналық талапларға сөзсиз әмел етиўимиз, алдын жол қойған қәтелерди қайталамаўымыз керек. Аллаға шүкир, ҳәммемиз де жетерли тәжирийбеге ийе болдық. Көпти көрген халқымыз оғада үлкен ерлик ҳәм қаҳарманлық, медициналық мәдениятын көрсетип киятыр. Қатаң норма, беккем шыдам ҳәм сабыр-тақат пенен биз, әлбетте, бул сынақларды тез арада жеңип өтемиз. Мен оған беккем исенемен,- деп атап өтти Президент.\n13-08-2020, 11:10 |\nКарантин илажлары: Нөкис қаласына «қызыл» дәрежеси бериледи\nҚарақалпақстанда коронавирустан пүткиллей саўалған пуқаралар ҳәм бир топар